sagorsarker/bangla-wikipedia huggingface dataset:
রওশন আরা

রওশন আরা (৩ আগস্ট ১৯৪০ - ২৪ জুন ২০১০) একজন বাংলাদেশী চলচ্চিত্র অভিনেত্রী ছিলেন। চলচ্চিত্রের বাইরে পেশাজীবনে তিনি চিকিৎসকের পেশায় নিয়োজিত ছিলেন। কবি বন্দে আলী মিয়া ছিলেন ড. রওশন আরার দুলাভাই ও প্রখ্যাত চলচ্চিত্র অভিনেত্রী সুচিত্রা সেন ছিলেন বান্ধবী ও স্কুল জীবনের সহপাঠী। পরিচালক মহিউদ্দিনের হাত ধরে ১৯৫৯ সালে মাটির পাহাড় চলচ্চিত্রে অভিনয়ের মাধ্যমে তিনি বাংলা চলচ্চিত্রে পদার্পণ করেন।
রওশন আরা ১৯৪০ সালের ৩ আগস্ট পাবনা শহরে জন্মগ্রহণ করেন। দুই বোনের মধ্যে তিনি ছিলেন ছোট। তার ডাকনাম ছিল ‘ডেইজী’। ছোটবেলায় ৭ বছর বয়সে রওশন আরা পরিবারের সাথে রাজশাহীতে চলে আসেন। রাজশাহীতে পিএন গার্লস স্কুলে ভর্তি হন, এর পরে পারিবারিক বদলি সূত্রে বগুড়া ও নড়াইলের স্কুলে পড়াশোনা করেন। ১৯৫০ সালে পাবনাতে ফিরে আসেন ও পাবনা গার্লস স্কুল থেকে ১৯৫৪ সালে ম্যাট্রিক পাশ করেন। এরপরে এডওয়ার্ড কলেজে ভর্তি হন ও ১৯৫৬ সালে উচ্চ মাধ্যমিক পাশ করে ঢাকার মিটফোর্ড মেডিকেল কলেজে (বর্তমান স্যার সলিমুল্লাহ মেডিকেল কলেজ) ভর্তি হন।
১৯৬০ এর দশকের শেষের দিকে চিকিৎসক ড. জহুরুল কামাল এর সাথে রওশন আরা বিবাহ বন্ধনে আবদ্ধ হন। এ চিকিৎসক দম্পতি নিঃসন্তান ছিলেন। তাদের একমাত্র দত্তক কন্যা ঋতি বর্তমানে কানাডায় বসবাস করছেন।
রওশন আরা ২০১০ সালের ২৪ জুন বার্ধক্যজনিত কারণে ঢাকার স্কয়ার হাসপাতালে মৃত্যুবরণ করেন। তাকে মিরপুর ১১ কবরস্থানে সমাহিত করা হয়।
কুলপি বন্দর

কুলপি বন্দর ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার প্রস্তাবিত একটি বন্দর। বন্দরটি হুগলি নদীর পূর্ব তীরে কুলপিতে নির্মাণের প্রস্তাব করা হয়েছে। বন্দরের জন্য নির্ধারিত স্থানটি হুগলি নদীর মহনা থেকে ৪০ মাইল উজানে অবস্থিত।
বন্দরটি নির্মাণের পরিকল্পনা ১৯৯৪ সালে করা হয়েছিল। বন্দর প্রকল্পের অন্যতম অংশীদার হল বিশ্বব্যাপী বন্দর পরিচালনাকারী সংস্থা ডিপি ওয়ার্ল্ড। সংস্থাটির কাছে প্রস্তাবিত কুলপি বন্দরের পরিচালনা সংস্থায় "বেঙ্গল পোর্ট"-এর ৪৪.৫% অংশিদারিত্ব রয়েছে। অবশিষ্ট অংশিদারিত্ব কিভেন্টার গোষ্ঠী ও ডব্লিউবিআইডিসি-এর নিকট রয়েছে। কুলপিতে মোট বিনিয়োগ ₹১২০০ কোটি টাকা হবে বলে ধরা হয়েছিল এবং ৭০০ একর জমির প্রয়োজন হবে বলে পরিকল্পনা করা হয়েছিল। বন্দরটিতে মোট ১২ টি জেটি নির্মাণের কথা ছিল।
কুলপি বন্দরের অংশিদারদের মধ্যে চুক্তি ২০০৪ সালের আগস্ট মাসে স্বাক্ষরিত হয়েছিল, তবে কলকাতা বন্দর কর্তৃপক্ষের থেকে বেশ কিছু আপত্তি থাকার কারণে প্রকল্পটি বিলম্বিত হয়। কুলপি বন্দরের জন্য খসড়া চুক্তি ২০০৮ সালের মে মাসে জাহাজ মন্ত্রকের সচিবের উপস্থিতিতে চূড়ান্ত করা হয়েছিল। পরবর্তীকালে কেভেন্টার গোষ্ঠী অভিযোগ করেছিল যে কলকাতা বন্দর কর্তৃপক্ষ কুলপি বন্দর প্রকল্পকে এগিয়ে নিয়ে চলছে কিন্তু কেন্দ্রীয় জাহাজ-মন্ত্রক এই প্রকল্পে গতিশীলতা দেখাচ্ছে না। এই বিষয়ে কেভেন্টারের চেয়ারম্যান এম.কে জালান উল্লেখ করেন, প্রকল্পটি দ্রুত বাস্তবায়নের জন্য কেন্দ্রীয় মন্ত্রীর মুকুল রায়ের কাছে তারা পৌঁছেছে, কিন্তু তিনি মনোযোগ দিচ্ছেন না। গত বছরের ৩০ নভেম্বর চূড়ান্ত উপস্থাপনার জন্য আমরা রায়ের সাথে একটি বৈঠক স্থির করেছিলাম। ডিপি ওয়ার্ল্ডের শীর্ষ নির্বাহীরা পরিকল্পনা উপস্থাপনার জন্য দুবাই থেকে এসেছেন, কিন্তু বৈঠক স্থগিত করা হয়। তারপর থেকে আমরা মন্ত্রীকে পরিকল্পনাটি দেখাতে পারিনি। এটা দুর্ভাগ্যজনক যে মন্ত্রীর কাছো একটি গুরুত্বপূর্ণ প্রকল্পের জন্য সময় নেই।
আদানি গোষ্ঠীও ২০১৮ সালে কুলপি বন্দর নির্মাণে আগ্রহ দেখিয়েছিল।
প্রস্তাবিত বন্দরটি একটি নদী বন্দর হবে। পোতাশ্রয়টি কৃত্রিম হবে, এবং বন্দরের জলের গভীরতা ৮.৫ মিটার থাকবে। বন্দরটি কন্টেইনার টার্মিনাল হিসাবে নির্মাণ করা হবে।
বন্দরটি ১২ নং জাতীয় সড়ক (পুরাতন "১১৭ নং জাতীয় সড়ক") দ্বারা কলকাতার সঙ্গে সংযুক্ত থাকবে। ১২ নং জাতীয় সড়ককে ৪ লেন বিশিষ্ট দ্বিমুখী যানচলাচলে উপযুক্ত সড়কে উন্নীত করার পরিকল্পনা করা হয়েছে। এছাড়া, বন্দরটি শিয়ালদহ দক্ষিণ শাখা রেলপথের সঙ্গে সংযুক্ত হবে। রেল মন্ত্র একটি নতুন রেলপথ সাগর বন্দর থেকে ডানকুনি পর্যন্ত নির্মাণ প্রস্তাব করেছে। এই রেলপথের সঙ্গে কুলপি বন্দরকে যুক্ত করা হবে।
পশ্চিমবঙ্গের বন্দর

সেই প্রাচীনকাল থেকেই নদী বা সমুদ্র বন্দর কোনও দেশের বাণিজ্যের সঙ্গে ওতপ্রোতভাবে জড়িত। কাল বদলেছে, কিন্তু জলপথ বন্দরের সেই কার্যকারিতা এখনও গুরুত্ব হারায়নি। দেশের অন্যান্য বন্দরের সঙ্গে তাল মিলিয়ে বাণিজ্য করেছে এরাজ্যের জলপথ বন্দরগুলিও। প্রধানভূমিকা অবশ্যই কলকাতা বন্দরের। তারপরে স্থান হলদিয়া বন্দরের। দুটিই কলকাতা পোর্ট ট্রাস্টের অধীনে।
পশ্চিমবঙ্গের পূর্ব মেদিনীপুর ও দক্ষিণ ২৪ পরগনা জেলায় সমুদ্র উপকূলরেখা রয়েছে ১৫৭ কিলোমিটার।এই উপকূলরেখা ও হুগলি নদী তীরে বন্দর গড়ে উঠেছে।পশ্চিমবঙ্গের কলকাতা বন্দর ভারতের সবচেয়ে পুরনো বন্দর। পশ্চিমবঙ্গের বন্দর গুলি দিয়ে প্রতি বছর ৫০ মিলিয়ন টন (প্রায়) পণ্য পরিবাহিত হয় ।এর মধ্যে কলকাতা (হলদিয়া বন্দর সহ) বন্দর একক ভাবে ৪৫ মিলিয়ন টন পণ্য পরিবহন করে।এছাড়া পশ্চিমবঙ্গের বন্দর গুলি বছরে ৬ লক্ষ টিইউএস ওর বেশি কন্টেইনার পরিবহন করে।পশ্চিমবঙ্গের বন্দর গুলির দ্বারা পশ্চিমবঙ্গের প্রতিবেশী রাাজ্য বিহার, উত্তর প্রদেশ, ঝাড়খণ্ড, সিকিম, উত্তর-পূর্ব ভারত এর রাজ্য গুলিতে পণ্য পরিবহন করা হয়।ওছাড়া প্রতিবেশী দেশ নেপাল ও ভুটান এ পশ্চিমবঙ্গের বন্দর দ্বারা পণ্য দ্রব্য আমদানি রপ্তানি করা হয়।
ভারত সরকার অভ্যন্তরীণ জলপথ পরিবহন ব্যবস্থার অংশ হিসাবে মুর্শিদাবাদের ফারাক্কায় গড়ে তুলেছে ফারাক্কা বন্দর।
ক্রাউন প্লাজা চেন্নাই আদিয়ার পার্ক

ক্রাউন প্লাজা চেন্নাই আদিয়ার পার্ক, (পূর্বের নাম শেরাটন পার্ক হোটেল ও টাওয়ার), ভারতের চেন্নাইয়ে টিটিকে রোডে অবস্থিত একটি পাঁচ তারকা হোটেল।
ক্রাউন প্লাজা চেন্নাই আদিয়ার পার্ক, আদিয়ার গেট হোটেল লিমিটেড (AGHL)এর দ্বারা তৈরি যা ভারতের একটি হোটেল কোম্পানি যেটি তিনটি হোটেলের মালিক. অন্য দুটির মধ্যে একটি ১০৪ রুম বিশিষ্ট ওয়েলকাম হোটেল যা গ্র্যান্ড বে ভাইজাগগে অবস্থিত এবং অপরটি ৬৭ রুম বিশিষ্ট ফরচুন হোটেল সুলিভান কোর্ট যা উটিতে অবস্থিত। ১৯৭০ সালে গঠিত (একটি প্রাইভেট লিমিটেড সত্তা হিসেবে), কোম্পানিটি মূলত টিটি ভাসু (টিটি কৃষ্ণমাচারী গ্রুপ, যা টিটিকে গ্রুপ হিসেবেও পরিচিত এর একজন প্রসারক) এবং কে আর ভিরাপ্পান দ্বারা ১৭৭৫ সালে প্রচারিত হয়, তখন কোম্পানিটি একটি পাবলিক লিমিটেড কোম্পানি হয়ে ওঠে। ১৯৭৯ সালের পূর্বে কোম্পানীর কোন তেমন উল্লেখযোগ্য কার্যক্রম ছিল না, যে পর্যন্ত অনাবাসী ভারতীয় একদল AGHL নিয়ন্ত্রণকারী আগ্রহ প্রকাশ এবং ১৯৮১ সালে চেন্নাইয়ে হোটেল নির্মাণের কাজ শুরু করে, যা কোম্পানির প্রধান সম্পত্তি। হোটেলটি তখন হলিডে ইন এর সঙ্গে মিলিত হয়ে কার্যক্রম শুরু করে। 
মূলত এজিএইচএল(AGHL) দ্বারা "আদিয়ার পার্ক হোটেল" হিসাবে নির্মিত, ২৫০ রুম বিশিষ্ট হোটেলটি ১৯৮৫ সালের ফেব্রুয়ারিতে ওয়েলকামগ্রুপ হোটেল দ্বারা অধিগৃহীত হয়, যখন কোম্পানীর নিয়ন্ত্রণ গোয়াল পরিবার দ্বারা অর্জিত হয়, যারা এর বর্তমান নিয়ন্ত্রক, ৩০ মিলিয়ন লোকের একটি জন সমষ্টি। গ্রুপটি তখন শেরাটন ব্র্যান্ড ব্যবহার করার জন্য স্টারউড(Starwood)এর সঙ্গে মিলিত হয়ে শেরাটন পার্ক হোটেল ও টাওয়ার হিসেবে হোটেলটির নাম পরিবর্তন করে । এজিএইচএল (AGHL) এর তিনটি সম্পত্তিই আইটিসি হোটেল দ্বারা পরিচালিত হয় ।
হোটেলটি একটি ৬ তলা ভবন, একটি সন্নিহিত ৮ তলা টাওয়ার ব্লক এবং একটি ২-তলা পরিষেবা ভবন নিয়ে গঠিত। হোটেলটিতে ৩৮ টি স্যুইট এবং ৫টি রেস্টুরেন্ট সহ ২৮৩টি কক্ষ আছে। ২৮৩ টি কক্ষের মধ্যে, প্রায় ১৪০ টি কক্ষ হোটেল টাওয়ার উইং এর মধ্যে অবস্থিত । রেষ্টুরেন্ট ও বার যা রেসিডেন্সিকে (একটি এডওয়ার্ডিয়ান যুগের সাজসজ্জাবিশিষ্ট আন্তর্জাতিক মানের রান্নার রেস্টুরেন্ট) অন্তর্ভুক্ত করে, কাপাচিনো (লবিতে অবস্থিত ২৪ ঘণ্টা চালু আন্তর্জাতিক মানের কফি হাউজ যেখানে বসে পুলের দৃশ্য অবলোকন করা যায়), ওয়েস্টমিনস্টার বার (লবিতে অবস্থিত এবং এটি থেকেও পুল দেখা যায়), অন দ্যা রকস্(আন্তর্জাতিক মানের রান্নার রেস্টুরেন্ট) উপর, দক্ষিণ (খাঁটি দক্ষিণ ভারতীয় রান্নার রেস্টুরেন্ট), গেটস্ বাই ২০০০(Gatsby 2000) (থিমযুক্ত ডীস্কো ক্লাব যেখানে প্রায় ৬০০ মানুষ ধরানো যায়) এবং কানেকশনস্ (একটি উচ্চ-চা পানের লাউঞ্জ)।
হোটেলটিতে ৮টি মিটিং এর স্থান রয়েছে। ৩টি ব্যাংকুইট হল বা ভোজের স্থান আছে যেখানে ৯,০০০ বর্গ ফুট স্থান মিটিং এর জন্য ৫০০ জন অতিথি ধারণ করতে পারে, মাঝারি আকারের হল যেগুলো ২০ থেকে ৩০ জন অতিথি ধারণ করতে পারে এবং ৩টি বোর্ড রুম রয়েছে যেখানে ২০ থেকে ৫০ জন লোক বসতে পারে। এছাড়াও, আরও ৪টি ব্যাংকুইট হল বা ভোজের স্থান আছে যেখানে ১২,০০০ বর্গ ফুট স্থান মিটিং এর জন্য ১,২০০ জন লোক ধারণ করতে পারে এবং ৩টি বোর্ড রুম রয়েছে যেখানে ১০ থেকে ২০ জন লোক বসতে পারে। হোটেলের ভূগর্ভস্থ পার্কিং এ ২০০ থেকে ২৫০টি পার্ক করতে পারে।
হিলি রেলওয়ে স্টেশন

হিলি রেলওয়ে স্টেশন হচ্ছে বাংলাদেশের রংপুর বিভাগের দিনাজপুর জেলার হাকিমপুর উপজেলার হিলিতে অবস্থিত একটি রেলওয়ে স্টেশন। এটি বাংলাদেশ-ভারত সীমান্তের ডানদিকে অবস্থিত এবং সীমান্ত পেরোনোর আয়োজন সংবলিত স্থান। স্টেশনের অন্যদিকে ভারতের দক্ষিণ দিনাজপুরের হিলি অবস্থিত।
বাংলাদেশ এবং ভারতের মধ্যে হিলি সীমান্ত দিয়ে উল্লেখযোগ্য পরিমাণ আমদানী রপ্তানি ব্যবসা-বাণিজ্য হয়ে থাকে। এখানে তুলনামূলক হারে চোরাকারবারির সংখ্যা বেশি ছিলো এক সময় এখন বন্ধ হয়েছে চোরাচালান।
হিলি রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
১৩ জানুয়ারি ১৯৯৫ সালে দিনাজপুরের হিলি রেলস্টেশনে একটি ট্রেন দূর্ঘটনা ঘটেছিল।
স্থানীয়রা জানায়, ১৯৯৫ সালের ১৩ জানুয়ারী শুক্রবার রাত সাড়ে ৯ টার দিকে হিলি রেলস্টেশনের ১ নং লাইনে দাঁড়িয়েছিল গোয়ালন্দ-পার্বতীপুরগামী ৫১১ নং লোকাল ট্রেন। কর্তব্যরত স্টেশন মাষ্টার ও পয়েন্টম্যানের দায়িত্বহীনতার কারণে ১ নং লাইনে ঢুকে পড়ে সৈয়দপুর-খুলনাগামী আন্তঃনগর সীমান্ত এক্সপ্রেস। ভুল সংকেতের কারণে মুহুর্তেই দু’টি ট্রেনের মুখোমুখি সংঘর্ষ ঘটে। এতে লোকাল ট্রেনটির ইঞ্জিনসহ ৩ টি বগী ক্ষতিগ্রস্ত হয়। পরে আইন প্রয়োগকারী সংস্থার লোকজন, স্থানীয় রেলওয়ে একতা ক্লাবের সদস্যসহ স্থানীয়রা নিহত ও আহতদের উদ্ধার করে। বেসরকারী ভাবে নিহতের সংখ্যা শতাধিক হলেও সরকারী ভাবে ঘোষণা করা হয় ২৭ জন।
পরদিন তৎকালীন প্রধানমন্ত্রী বেগম খালেদা জিয়া হিলিতে দুর্ঘটনা পরিদর্শনে আসেন।
হিলি রেলওয়ে একতা ক্লাবের উদ্যোগে দিনটিকে হিলি ট্রেন ট্রাজেডি দিবস হিসেবে পালন করা হয়। দিবসটিতে সাধারণত নিহতদের স্মরনে বুকে কালো ব্যাজ ধারণ, ট্রেন দূর্ঘটনা এড়াতে ট্রেনের গায়ে ব্যানার লাগানো, দোয়া ও মিলাদ মাহফিলের আয়োজন করা হয়।
গৌতমী এক্সপ্রেস

গৌতমী এক্সপ্রেস কাকিনাদা বন্দর নগরী থেকে রাজধানী শহর সেকেন্দ্রাবাদ জংশনে চলমান একটি ট্রেন । এটি গৌতমী নদীর একটি উপনদী গোদাবরীর নামকরণে করা হয় । ট্রেনটি ১২৭৩৭/১২৭৩৮ সংখ্যার ট্রেন হিসেবে চলাচল করে ।
গৌতমী সুপার ফাস্ট এক্সপ্রেস দক্ষিণ মধ্য রেল (SCR) এর সবচেয়ে মর্যাদাপূর্ণ ট্রেন যা বন্দরনগরী কাকিনাদার সাথে হায়দ্রাবাদ তেলেঙ্গানা রাজ্যের রাজধানী শহর সংযুক্ত করে । এটিকে ২০০৭ সালের জুলাই মাসে সুপার ফাস্ট বিভাগে উন্নীত করা হয় এবং ট্রেন নম্বর হিসাবে ১২৭৩৭/১২৭৩৮ নম্বরে পরিচালিত হয় এবং উন্নীত করার পূর্বে ৭০৪৮/৭০৪৭ নম্বর হিসেবে ব্যবহৃত হয় । এটা ২৪ টি বগি সংযুক্ত চলমান অন্যতম দীর্ঘতম রেলগাড়ির একটি এবং সারা বছর পূর্ণ ক্ষমতা নিয়ে চালিত হয় । এটিতে ৪ টি এসি, ১৫ টি নিদ্রা, ৩টি দ্বিতীয় শ্রেণীর সাধারণ বগি ও ২ লাগেজ তথা ব্রেক ভ্যান আছে। গৌতমি সুপার ফাস্ট এক্সপ্রেস রাজ্যের রাজধানীর সাথে যোগাযোগ বিনিময়ের সবচেয়ে ভাল উপায় বলে মনে করা হয়, সংযুক্ত অন্ধ্রপ্রদেশে, বর্তমানে অন্ধ্র প্রদেশের ডেল্টা ডিস্ট্রিক্ট থেকে তেলেঙ্গানা হায়দ্রাবাদ রাজধানী পর্যন্ত। এটা ৩/১০/১৯৮৭ তারিখে চালু হয় এবং ট্রেনটিকে গোদাবরী এক্সপ্রেস এর ট্রেন হিসেবে বিবেচনা করা হয়, যা বিশাখাপত্তনম ও হায়দ্রাবাদের মধ্যে চলাচল করে । এক্সপ্রেসটি কোচের সু রক্ষণাবেক্ষণের জন্যও পরিচিত । এক্সপ্রেসটি ১০ ফেব্রুয়ারি থেকে ওয়াপ ৭(WAP7) দ্বারা পরিচালিত হচ্ছে. এবং আবার মে, ২০১০ সাল থেকে অন্ধ্র প্রদেশের রাজধানী থেকে ওয়াপ ৪(WAP4) সঙ্গে ট্রেনটি পরিচালিত হচ্ছে । ট্রেনটি নিয়মিত COA থেকে BZA পর্যন্ত একটি একক ইরোড ভিত্তিক ওয়াপ ৪(WAP4) লোকোমোটিভ দ্বারা চালিত হয় এবং বিজয়ওয়াড়াতে লোকো পরিবর্তন করা হয় । কখনও কখনও, WAP7 এর অপ্রাপ্যতার কারণে, BZA থেকে SC পর্যন্ত এটি লালাগুড়াতে অবস্থিত একটি WAP4 দ্বারা চালিত হয় ।
২০০৮ সালের জুলাই মাসে, গৌতমি এক্সপ্রেসে মধ্যরাতে শর্ট-সার্কিট এর ফলে আগুন লাগার ঘটনা ঘটে। শব্দ ও গোলযোগে যারা জেগে যান তারা জরুরি চেইন টেনে নেমে যেতে পেরেছিলেন । এই ঘটনায় ৪০ জন যাত্রী তাদের জীবন হারায়। ঘটনাটি রাত ১:০৭ মিনিটে ট্রেনটি যখন অন্ধ্রপ্রদেশের ওয়ারাঙ্গল জেলার কেশমুদরাম স্টেশন পার হচ্ছিল তখন ঘটে।
পীরগঞ্জ রেলওয়ে স্টেশন

পীরগঞ্জ রেলওয়ে স্টেশন হচ্ছে বাংলাদেশের রংপুর বিভাগের ঠাকুরগাঁও জেলার পীরগঞ্জ উপজেলায় অবস্থিত একটি রেলওয়ে স্টেশন। এটি পীরগঞ্জ পৌরসভায় অবস্থিত একটি স্টেশন।
পীরগঞ্জ রেলওয়ে স্টেশন পার্বতীপুর-পঞ্চগড় লাইনে অবস্থিত ঠাকুরগাঁও জেলার একটি রেলওয়ে স্টেশন। পার্বতীপুর-পঞ্চগড় রেললাইনটি ডুয়েল গেজ সম্পন্ন এ লাইনে ব্রডগেজ ও মিটারগেজ ট্রেন চলাচল করে।
পীরগঞ্জ রেলওয়ে স্টেশন দিয়ে চলাচল কারী ট্রেনের নাম নিম্নে দেওয়া হলো:
২০১৬ পাকিস্তান সুপার লিগ

২০১৬ পাকিস্তান সুপার লিগ অথবা এইচবিএল পিএসএল ২০১৬ হচ্ছে পাকিস্তান ক্রিকেট বোর্ড কর্তৃক প্রতিষ্ঠিত পাকিস্তান সুপার লিগের অভিষেক মৌসুম। প্রতিযোগিতাটির ১ম মৌসুম সংযুক্ত আরব আমিরাতের দুবাইয়ে অনুষ্ঠিত হয়েছে এবং ফাইনাল খেলাটি দুবাইয়ে ২০১৬ সালের ২৩ ফেব্রুয়ারি তারিখে দুবাই আন্তর্জাতিক ক্রিকেট স্টেডিয়ামে অনুষ্ঠিত হবে। টুর্নামেন্টের উদ্বোধনী অনুষ্ঠান ২০১৬ সালের ৪ ফেব্রুয়ারিতে দুবাই আন্তর্জাতিক ক্রিকেট স্টেডিয়ামে অনুষ্ঠিত হয়।
টুর্নামেন্টটির অফিসিয়াল লোগো লাহোরে ২০১৫ সালের ২০ সেপ্টেম্বর তারিখে উন্মোচন করা হয়। এছাড়াও অফিসিয়াল গান "আব খেল কে দিখা" (এখন আপনার খেলা আমাদের দেখান) প্রকাশ করা হয়। জনপ্রিয় অভিনেতা এবং সঙ্গীতশিল্পী আলী জাফর সরাসরি অনুষ্ঠানে গানটি পারফর্ম করেন।
প্রাথমিকভাবে টুর্নামেন্টের মাঠটি কাতারের দোহায় ১টি স্টেডিয়াম বলে ঘোষণা করা হয়। যাহোক পরবর্তীকালে ২০১৫ সালের সেপ্টেম্বরে পাকিস্তান ক্রিকেট বোর্ড সংযুক্ত আরব আমিরাতের দুবাই এবং শারজায় স্থানান্তর করা হয়েছে বলে ঘোষণা দেয়।
সকল সময় পাকিস্তান প্রমাণ সময় অনুযায়ী অনুষ্ঠিত হবে;
মঈন-উল-আতিক

মঈন-উল-আতিক (; জন্ম: ৫ আগস্ট, ১৯৬৪) সিন্ধু প্রদেশের করাচিতে জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের পক্ষে ১৯৮৮ থেকে ১৯৮৯ মেয়াদে আন্তর্জাতিক ক্রিকেটে প্রতিনিধিত্ব করেছেন। দলে তিনি মূলতঃ ডানহাতে ব্যাটিং করতেন। পাশাপাশি লেগ ব্রেক বোলিংয়েও পারদর্শিতা দেখিয়েছেন। সমগ্র খেলোয়াড়ী জীবনে পাঁচটি একদিনের আন্তর্জাতিকে অংশ নিয়েছেন।
এশিয়া কাপের ইতিহাসে প্রতিযোগিতার প্রথম সেঞ্চুরি করার গৌরব অর্জন করেন তিনি। ১৯৮৮ সালের তৃতীয় আসরে স্বাগতিক বাংলাদেশের বিপক্ষে তিনি ১০৫ রান তুলেছিলেন। ২৯ অক্টোবর, ১৯৮৮ তারিখে চট্টগ্রাম স্টেডিয়ামে অনুষ্ঠিত ঐ খেলায় ১১৭ বল মোকাবেলা করে সেঞ্চুরি হাঁকালেও কোন বাউন্ডারি ছিল না। ঐ খেলায় তার দল জয় পেয়েছিল।
পাকিস্তানের প্রথম আন্তর্জাতিক ক্রিকেটার হিসেবে যুক্তরাজ্যের সেন্ট্রাল ল্যাঙ্কাশায়ার বিশ্ববিদ্যালয় থেকে ক্রীড়া ব্যবস্থাপনা বিষয়ে স্নাতক ডিগ্রী লাভ করেন। এছাড়াও, বাজারজাতকরণ বিষয়ে এমবিএ ডিগ্রী অর্জন করেন তিনি। বর্তমানে তিনি ঢা সুফা বিশ্ববিদ্যালয় করাচিতে ক্রীড়া পরিচালকের দায়িত্ব পালন করছেন।
রসুলপুর বন্দর

রসুলপুর বন্দর হল একটি প্রস্তাবিত গভীর জলের বন্দর। বন্দরটি নির্মাণের অনুমতি পত্র আন্মা লাইন্স অর্জন করেছিল। বন্দরটি পশ্চিমবঙ্গের পূর্ব মেদিনীপুর জেলায় রসুলপুর নদী মোহনায় গড়ে উঠবে। বন্দরের জলের গভীরতা ১৮ মিটার হবে। এই বন্দরটি তৈরি হলে, এটিই পশ্চিমবঙ্গ এর প্রথম বেসরকারি জাহাজ বন্দর ও পশ্চিমবঙ্গের সবচেয়ে বেশি গভীরতা যুক্ত বন্দর হবে।
রসুলপুর বন্দর তৈরির দায়িত্ব ২০০৭ সালে মেকা গোষ্ঠীর শাখা আম্মা লাইন্সকে প্রদান করা হয়েছিল। বিভিন্ন আইনি জটিলতায় প্রকল্পের বাস্তবায়ন সম্ভব হচ্ছিল না। বন্দরটি নির্মাণের প্রক্রিয়া ২০১০ সালে শুরু হলে হলদিয়া শিল্পাঞ্চলে পরিবেশগত নিষেধাজ্ঞার ফলে নির্মাণ কাজ বন্ধ হয়ে যায়। নিষেধাজ্ঞা ২০১৩ সালে উঠে যাবার পড় আবার নির্মাণের প্রক্রিয়া শুরু হয়েছিল। কিন্তু রাজ্য সরকারের সহযোগিতার অভাবে নির্মাণ সংস্থা বন্দর নির্মাণ প্রকল্প স্থগিত করে।
বন্দরটি নির্মাণের জন্য পরিবেশগত ছাড়পত্র ও "কোক্টাল রেগুলুশন জোন ম্যাপ" দরকার। বন্দরটি নির্মাণের জন্য উক্ত শর্ত দুটিই নির্মাণ সংস্থা অর্জনের করে। বন্দটি নির্মাণের প্রথম ধাপে উপকূলে মাটি জমা করে প্রয়োজনীয় জমি তৈরি করার পরিকল্পনা করা হয়েছে। বন্দরটি নির্মাণে "আম্মা লাইন্স" মোট ৬,০০০ কোটি টাকা (₹) খরচ করবে।
আম্মা লাইন্সের অনুযায়ী, যে প্রযুক্তিতে বন্দরের চ্যানেল তৈরির পরিকল্পনা করা হবে, সেই প্রযুক্তির মেধাস্বত্ব তাদের কাছে রয়েছে। ইতিপূর্বে একই ধরনের প্রযুক্তি ব্যবহার করে মহারাষ্ট্রে রিলায়েন্স গোষ্ঠীর সঙ্গে মিলিত ভাবে রেওয়াস বন্দর নির্মাণের প্রক্রিয়া শুরু করেছে। রেওয়াসে নাব্যতা যেখানে ১৬ মিটার হবে, সেখানে রসুলপুরের গভীরতা ১৮ মিটার হবে।
বন্দর থেকে দূরে জাতীয় সড়ক ১১৬ বি অবস্থিত। রেলপথও ১০ কিমি দূরে কাঁথিতে অবস্থিত। ফলে বন্দর থেকে পন্য পরিবহনের জন্য সড়ক পথ ও রেলপথ নির্মাণ করার পরিকল্পনা নেওয়া হয়। 
প্রকল্পের জন্য জুনপুট থেকে কাঁথি পর্যন্ত ৯ কিলোমিটার রাস্তার ভূমিকা গুরুত্বপূর্ণ। যাবতীয় পণ্য যাওয়া আসার জন্য এই সংযোগ জরুরি বলে উল্লেখ করে বন্দর নির্মাতা আম্মালাইন্স। কিন্তু জুনপুট-কাঁথি সড়কের উন্নয়ন পরিকল্পনা ভেস্তে যাওয়ায় বিকল্প ব্যবস্থা হিসেবে ঘুরপথে হরিপুর থেকে কাঁথি পর্যন্ত রাস্তা তৈরির পরিকল্পনা করে সংস্থাটি।
আপাতত জুনপুট থেকে কাঁথি পর্যন্ত রাস্তা মাত্র দেড় লেন চওড়া। কমপক্ষে তিন লেন না-তৈরি করতে পারলে পণ্য পরিবহন সম্ভব নয়। তবে রাস্তা চওড়া করার জন্য নতুন করে জমি অধিগ্রহণের প্রয়োজন নেই। জমি বহু আগেই নিয়ে রেখেছিল সরকার। কিন্তু সেই জমি অধিগ্রহণের মানচিত্র না থাকায় সংস্থাটি সড়ক নির্মাণে ব্যর্থ হয়।
মোট তেরোটি মৌজার জমি এই রাস্তায় রয়েছে। তাই রাস্তা চওড়া করার জন্য এই জমির মানচিত্র ও বিবরণ জরুরি। দক্ষিণ রামপুর, দক্ষিণ গোপীনাথপুর, খাকিনা, বেণীপুর, বিচুনিয়া-সহ তেরোটি মৌজার জমি অধিগ্রহণ করা হয়েছে।
আম্মালাইন্স প্রাথমিক সমীক্ষায় পর বিকল্প হরিপুর-কাঁথি পথে ১২ থেকে ১৫ কিলোমিটার রাস্তা তৈরি পরিকল্পনা করে। তার জন্য জমির মালিকদের থেকে জমি কিনবে সংস্থা। জমি কেনার বিষয়ে প্রাথমিক আলোচনা ইতিমধ্যেই শুরু হয়েছে বলে দাবি সংস্থা কর্তৃপক্ষের।
এশিয়া কাপের পাঁচ-উইকেট প্রাপ্তির তালিকা

পাঁচ-উইকেট প্রাপ্তি ক্রিকেট খেলার একটি ইনিংসে একজন বোলারের পাঁচ বা ততোধিক উইকেট দখল করাকে বুঝানো হয়ে থাকে। এটি ফাইভ-ফর বা ফিফার নামেও পরিচিত। ক্রীড়া লেখক এম.এ. পারভেজ পাঁচ-উইকেট প্রাপ্তিকে একজন বোলারের উল্লেখযোগ্য অর্জন হিসেবে উল্লেখ করেছেন। এশিয়া কাপ প্রতিযোগিতায় জানুয়ারি, ২০১৬ সাল পর্যন্ত মাত্র ১১জন বোলার পাঁচ-উইকেট লাভ করার সক্ষমতা দেখিয়েছেন। আন্তর্জাতিক ক্রিকেট কাউন্সিলের নিয়ন্ত্রণাধীন এশিয়ান ক্রিকেট কাউন্সিল কর্তৃক পরিচালিত একদিনের আন্তর্জাতিক প্রতিযোগিতা হিসেবে এশিয়া কাপের প্রবর্তন ঘটে। মূলতঃ ১৯৮৪ সালে দ্বি-বার্ষিক আকারে শুরু হওয়া প্রতিযোগিতাটি এ পর্যন্ত ১২বার অনুষ্ঠিত হয়েছে। তন্মধ্যে, ১৯৯৩ সালে পাকিস্তান ও ২০০৬ সালে ভারতে পূর্ব-ঘোষিত প্রতিযোগিতাটি বাতিল করা হয়। সর্বশেষ প্রতিযোগিতাটি ২০১৪ সালে অনুষ্ঠিত হয়।
প্রতিযোগিতার ইতিহাসে প্রথম পাঁচ-উইকেট লাভ করার কৃতিত্ব অর্জন করেন ভারতের আরশাদ আইয়ুব। ১৯৮৮ সালে পাকিস্তানের বিপক্ষে তিনি ৫/২১ লাভ করেছিলন।
জেড৫০০৪ (বাংলাদেশ)

জেড৫০০৪ বা রানীশংকাইল-হরিপুর সড়ক হচ্ছে বাংলাদেশের একটি আঞ্চলিক জেলা সড়ক। এটি উত্তর বাংলাদেশের ঠাকুরগাঁও জেলার রাণীশংকৈল পৌরসভায় আরম্ভ হয়ে প্রথমে পূর্ব-পশ্চিম এবং পরে উত্তর থেকে দক্ষিণ-পশ্চিম বিন্যাসে চলে গেছে।
জেড৫০০৪ সড়কটি জেড৫০০২ বা ঠাকুরগাঁও-নেকমরদ-পীরগঞ্জ-বীরগঞ্জ-এর শিবদীঘি থেকে শুরু হয়েছে এবং হরিপুর উপজেলার থানা মোড়ে গিয়ে শেষ হয়েছে। অর্থাৎ এই সড়কটি হরিপুর উপজেলাকে রানীশংকাইল উপজেলার সাথে যুক্ত করেছে।
রানীশংকাইল-হরিপুর সড়ক বা জেড৫০০৪-এর দৈর্ঘ্য ১৮ কিলোমিটার বা ১১ মাইল।
কেপ কোবরাস

কেপ কোবরাস () দক্ষিণ আফ্রিকার ঘরোয়া ক্রিকেটে ওয়েস্টার্ন প্রভিন্স ও বোল্যান্ড এলাকার প্রতিনিধিত্বকারী বিশেষ অধিকারপ্রাপ্ত ক্রিকেট দল। কেপ টাউনের পিপিসি নিউল্যান্ডস ও পার্লের বোল্যান্ড পার্কে যৌথভাবে নিজেদের অনুশীলনী খেলা পরিচালনা করে।
সানফয়েল কাপ, মোমেন্টাম ওয়ান ডে কাপ ও রাম স্লাম টি২০ চ্যালেঞ্জ প্রতিযোগিতায় কোবরাস দল খেলে থাকে। আধুনিক যুগে দলটি অন্যতম সফলতম ঘরোয়া দলের মর্যাদা পাচ্ছে।
২০০৫-০৬ মৌসুম থেকে ওয়েস্টার্ন প্রভিন্স ও বোল্যান্ডের সম্মিলিত প্রথম-শ্রেণীর দলটি নশুয়া মোবাইল কেপ কোবরাস নামে পরিচিত ছিল। ওয়েস্টার্ন প্রভিন্স ও বোল্যান্ড দল ২০০৪-০৫ মৌসুমে যৌথভাবে ওয়েস্টার্ন প্রভিন্স নামে পরিচিত ছিল। ২০০৫ সালে বোল্যান্ড ক্রিকেট ও ওয়েস্টার্ন প্রভিন্স একিভূত হবার পর কোবরাসকে ওয়েস্টার্ন প্রভিন্স নামে ডাকা হতো।
মোমেন্টাম ওয়ান ডে কাপ ও রাম স্লাম টি২০ চ্যালেঞ্জ প্রতিযোগিতায় কোবরাস দল নীল শার্ট ও ট্রাউজারের সাথে হালকা হলুদের আবরণ রাখে। দলটি বর্তমান পোশাক সরবরাহকারী হিসেবে রয়েছে বিএএস। এ মৌসুমে ব্যবসায়িক সম্প্রচার সংস্থা না থাকায় দলটি তাদের পোশাকে নেলসন মান্ডেলা ফাউন্ডেশন লোগো ব্যবহার করছে। দলটির সহযোগী ব্যবসায়িক অংশীদার কেএফএম।
আন্তর্জাতিক খেলায় ক্যাপ পরিধানকারী খেলোয়াড়দেরকে গাঢ়ভাবে দেখানো হয়েছে।
২০১৫-এ ক্রিকইনফো অনুযায়ী দলীয় সদস্যসহ (২০১৪/১৫ ও ২০১৫/১৬ মৌসুমের শৌখিন খেলোয়াড়)
টেলিপোর্টেশন

টেলিপোর্টেশন বা টেলিট্রান্সপোর্টেশন হল পদার্থ বা শক্তিকে এক বিন্দু থেকে অন্য বিন্দুতে তত্ত্বীয় স্থানান্তরের প্রক্রিয়াকে বুঝায়। এই নতুন শব্দটি হল একটি পিন্ডারিশব্দ যা গ্রিক "Τηλε-" ("দূরে") থেকে উদ্ভূত। এটি বিজ্ঞান কল্পকাহিনী সাহিত্য, চলচ্চিত্র, এবং টেলিভিশনের একটি সাধারণ বিষয়।
পদার্থ বস্তুর এক স্থান থেকে অন্য স্থানে শারীরিকভাবে তাদের মধ্যে দূরত্ব অতিক্রম ছাড়া প্রকল্পিত গতিবিধি বর্ণনা করতে টেলিপোর্ট শব্দটি ব্যবহার করা হয় এবং একে ১৮৭৮ সালের প্রারম্ভিক দিকে নথিভুক্ত করা হয়েছে।
খমক (বাদ্যযন্ত্র)

খমক "একতারার" মতো প্রায় কাছাকাছি একতার বিশিষ্ট একটি বাদ্যযন্ত্র, যা মূলত ভারত এবং বাংলাদেশে অধিক জনপ্রিয়। যা ভারতের বঙ্গ, ওড়িশা, উত্তর-পূর্ব ভারত এবং বাংলাদেশে লোকসংগীতে ব্যাপক প্রচলিত, বিশেষ করে বাউল গানে। এটা একটি তারের একমাথা বিশিষ্ট একটি বাদ্যযন্ত্র যা বাজানোর সময় নাড়াতে হয়। এটা থেকে একতারার পার্থক্য এটাই যে এটার মাথার দিকে একতারার মতো বাঁশের ব্যবহার নেই। এই বাঁশের সাথে একতারার তার বাঁধা থাকে কিন্তু খমকে এটাই অনুপস্থিত। এটাতে তার অন্য হাতে ধরা থাকে এবং বিপরীত হাতে বাদক বাজাতে থাকে।
খমক প্রধানত মূল তিন অংশে বিভক্ত। এটির বাটি বা গোল অংশ যা প্রায়ই কাঠ দিয়ে তৈরি করা হয় এবং অন্য প্রান্তের তার দ্বারা সংযুক্ত করা হয়, ছোট টুকরাটিও সাধারণত কাঠ দিয়ে তৈরি হয়। গোল অংশটি হাতের পিছনে কুনইয়ের নিচে চেপে রাখতে হয় এবং অন্য অপর প্রান্তের ছোট টুকরাটি ঐ একই হাত দিয়ে টেনে রাখতে হয়। অতঃপর, সঠিক সুর তোলার জন্য অন্য হাতে তারটি প্রয়োজনীয় টান বজায় রেখে নাড়াতে হয়। এটা মূলত প্রধানত বাউল গান (ফোক) এ ব্যবহৃত হয়। এটা বাংলাদেশ ও পূর্ব ভারতের সবচেয়ে প্রাচীন তারের যন্ত্রগুলোর মধ্য অন্যতম।
পবন নেগি

পবন নেগি (; জন্ম: ৬ জানুয়ারি, ১৯৯৩) দিল্লিতে জন্মগ্রহণকারী ভারতের উদীয়মান ক্রিকেটার। ভারত ক্রিকেট দলের অন্যতম সদস্য তিনি। দলে তিনি মূলতঃ স্লো লেফট-আর্ম অর্থোডক্স বোলার।
প্রথম-শ্রেণীর রঞ্জি ট্রফি প্রতিযোগিতাসহ লিস্ট এ ও টুয়েন্টি২০ খেলায় দিল্লির পক্ষে খেলছেন। ইন্ডিয়ান প্রিমিয়ার লিগের ২০১২ ও ২০১৩ আসরে দিল্লি ডেয়ারডেভিলস এবং ২০১৪ ও ২০১৫ আসরে চেন্নাই সুপার কিংসের পক্ষে খেলেন।
২০১৬ সালের আইপিএল নিলামে দিল্লি ডেয়ারডেভিলস তার বিনিময় মূল্য ৮.৫০ কোটি রূপি ধার্য্য করে যা যুবরাজ সিংয়ের চেয়েও বেশি। এরফলে তাকে নিলামের সবচেয়ে দামী বিক্রিত তারকায় পরিণত করে।
উত্তরাখণ্ডের আলমোরা এলাকায় তার জন্ম। বর্তমানে তার পরিবার নয়াদিল্লীর সাদিকনগরে বসবাস করছে। দিল্লি পাবলিক স্কুলে পড়াশোনা করেছেন তিনি।
অ্যাটর্নি জেনারেল

সারা বিশ্বে অ্যাটর্নি জেনারেল পদের কাজ হচ্ছে সেই দেশের সরকারের রাজনৈতিক এবং প্রশাসনিক সিদ্ধান্ত সমূহ বাস্তবায়ন করা।
বাংলাদেশের সংবিধান মোতাবেক অ্যাটর্নি জেনারেল সাংবিধানিক পদ নয়। এটি একটি সংবিধিবদ্ধ পদ। সাংবিধানিক পদ হচ্ছে সে সকল পদ, যেগুলোর মেয়াদ সংবিধান দ্বারা সংরক্ষিত, সংবিধান দ্বারা রক্ষিত। বাংলাদেশের সংবিধান অনুযায়ী অ্যাটর্নি জেনারেলের মেয়াদ নির্দিষ্ট করা নেই। বাংলাদেশের সংবিধানের ৬৪(১) অনুচ্ছেদ অনুসারে রাষ্ট্রপতি কর্তৃক সুপ্রীম কোর্টের বিচারক হওয়ার যোগ্যতাসম্পন্ন কোন ব্যক্তি এটর্নি জেনারেল হিসেবে নিযুক্ত হন। সংবিধানের ১০৬ অনুচ্ছেদ অনুসারে এটর্নি জেনারেল রাষ্ট্রপতি কর্তৃক উত্থাপিত যেকোনো রেফারেন্সের ক্ষেত্রে তাঁর নিজস্ব মত প্রকাশ করার জন্য ক্ষমতাপ্রাপ্ত। অনুচ্ছেদ ৬৪(৪) অনুসারে রাষ্ট্রপতির সন্তোষানুযায়ী সময়সীমা পর্যন্ত অ্যাটর্নি জেনারেল স্বীয় পদে বহাল থাকবেন এবং রাষ্ট্রপতি কর্তৃক নির্ধারিত পারিশ্রমিক লাভ করবেন। কিছু কিছু আইন বিশেষজ্ঞের মতে অ্যাটর্নি জেনারেল পদটা হচ্ছে একটি রাজনৈতিক পদ।
অ্যাটর্নি জেনারেল সরকারকে সংবিধান, সাধারণ আইন, আন্তর্জাতিক চুক্তি এবং অন্যান্য গুরুত্বপূর্ণ বিষয়ে আইনগত পরামর্শ দেন। সরকারের পক্ষে আদালতে উপস্থিত থাকেন। বলা যায় অ্যাটর্নি জেনারেল হলো সরকারের আইনগত পরামর্শক।
সামরিক আদালত

সামরিক আদালত বা কোর্ট-মার্শাল হলো সেনাবাহিনীতে সৈনিক ও কর্মকর্তাদের চাকরির শৃংখলা ভাঙ্গন জনিত অপরাধের বিচার করার জন্য সেনা কর্মকর্তাদের নিয়ে গঠিত একটি আদালত।
এই আদালত কয়েকজন সেনা কর্মকর্তাকে নিয়ে গঠিত হয়।
সামরিক আদালত জজ অ্যাডভোকেট নামক আইনি যোগ্যতাসম্পন্ন একজন কর্মকর্তার দেওয়া পরামর্শ অনুযায়ী বিচারকার্য পরিচালনা করেন।
স্বাধীনতা স্তম্ভ

স্বাধীনতা স্তম্ভ বাংলাদেশের মুক্তিযুদ্ধের স্মারক হিসেবে নির্মিত একটি স্মৃতিস্তম্ভ। এটি ঢাকা শহরের কেন্দ্রস্থলে অবস্থিত সোহরাওয়ার্দী উদ্যানের অভ্যন্তরভাগে নির্মাণ করা হয়েছে। সোহরাওয়ার্দী উদ্যানের উত্তর পাশে স্থাপিত শিখা চিরন্তন-এর বরাবর দক্ষিণ দিকে এটির অবস্থান। ভূমি থেকে কিছুটা ওপরভাগে নির্মিত একটি প্রশস্ত চৌকো কংক্রিটের চাতালের দক্ষিণ পাশে এটির অবস্থান। এই চাতালের পশ্চিম পাশে রয়েছে একটি কৃত্রিম জলাধার এবং পূর্ব পাশে রয়েছে টেরাকোটায় আচ্ছাদিত একটি অনতিউচ্চ দেয়াল যার পেছনেই ভূগর্ভস্ত স্বাধীনতা জাদুঘর-এ যাওয়ার সিঁড়ি। সন্ধ্যা বেলায় কাঁচ নির্মিত স্তম্ভটি একটি আলোকস্তম্ভে পরিণত হয়। এ থেকে বিচ্ছুরিত শক্তিশালী বৈদ্যুতিক আলোক রশ্মি চারপাশের আকাশকে আলোময় করে তোলে।
স্বাধীনতা স্তম্ভের নকশা করেছেন আরবানা নামীয় স্থাপত্য সংস্থার দুই স্থপতি কাশেফ মাহবুব চৌধুরী ও মেরিনা তাবাসসুম।
বাংলাদেশ সরকারের মুক্তিযুদ্ধ মন্ত্রণালয়ের অধীন একটি উন্নয়ন প্রকল্পের আওতায় এই স্বাধীনতা স্তম্ভের নির্মাণকাজ শুরু হয় ১৯৯৮ খ্রিষ্টাব্দে এবং ২০১৩ খ্রিষ্টাব্দে এটি সম্পূর্ণ হয়। গণপূর্ত বিভাগের তত্ত্বাবধানে এটি নির্মিত হয়।
এটি মূলত একটি গ্লাস টাওয়ার। টাওয়ারটির কাঠামো ইস্পাত দিয়ে তৈরি। এর উপরিভাগে রয়েছে স্বচ্ছ কাচ। এতে সূর্যের আলোর প্রতিসরণ ও প্রতিফলন হয়। রাতে বৈদ্যুতিক আলোর মাধ্যমে স্তম্ভটি আলোকিত করা হয়। টাওয়ারটি উচ্চতায় ১৫০ ফুট ও প্রস্থ ১৬ ফুট।
১৯৭১ খিস্টাব্দে পৃথিবীর মানচিত্রে স্বাধীন সার্বভৌম রাষ্ট্র হিসেবে বাংলাদেশের অভ্যূদয় ঘটে। বাংলাদেশের অভ্যূদয়ের ইতিহাসের সঙ্গে ঢাকা শহরের কেন্দ্রস্থলে অবস্থিত সোহরাওয়ার্দী উদ্যানের যোগসূত্রিতা ধারাবাহিক। ১৯৭১-এর ৭ মার্চ বাঙ্গালি জাতির নেতা বঙ্গবন্ধু শেখ মুজিবুর রহমান এখানে প্রদত্ত ভাষণে বলেছিলেন, ’এবারের সংগ্রাম আমাদের মুক্তির সংগ্রাম, এবারের সংগ্রাম স্বাধীনতার সংগ্রাম।’ ২৬ শে মার্চ ১৯৭১ যে রক্তক্ষয়ী মুক্তিযুদ্ধের সূত্রপাত হয়েছিল, ১৬ ডিসেম্বর ১৯৭১ এই সোহরাওয়ার্দী উদ্যানেই যৌথবাহিনীর নিকট পাকিস্তানি সেনাবাহিনীর আত্মসমর্পণের মধ্য দিয়ে তার সফল যবনিকাপাত হয়। পাকিস্তানের মিয়ানওয়ালী কারাগার থেকে মুক্তি পেয়ে ১৯৭২-এর ১০ জানুয়ারী বঙ্গবন্ধু শেখ মুজিবুর রহমান এখানেই সদ্য স্বাধীন বাংলাদেশে তার প্রথম ভাষণ দিয়েছিলেন। এখানেই ১৯৭২ খ্রিষ্টাব্দে ভারতের প্রধান মন্ত্রী ইন্দিরা গান্ধী বক্তৃতা করেছিলেন। এসব নানা ঐতিহাসিক ঘটনাকে স্মরণীয় করে রাখার উদ্দেশ্যেই সরকার সোহরাওয়ার্দী উদ্যানে স্বাধীনতা সংশ্রয় নির্মাণের পরিকল্পনা করে। স্বাধীনতা স্তম্ভ এই সংশ্রয়েরই অন্যতম আঙ্গিক।
চিত্রা সিনহা

চিত্রা সিনহা একজন বাংলাদেশী চলচ্চিত্র অভিনেত্রী, নৃত্যশিল্পী ও প্রযোজক। তার অভিনয় জীবনের অভিষেক হয় কলকাতায় চলচ্চিত্র নির্মাতা রাজেন তরফদার এর হাত ধরে। ১৯৬০ সালে এহতেশাম পরিচালিত "রাজধানীর বুকে" চলচ্চিত্রে অভিনয়ের মাধ্যমে ঢাকাই চলচ্চিত্রে পদার্পণ করেন। এই ছবিতে রহমানের সাথে জুটি বদ্ধ হয়ে অভিনয় করে ব্যাপক জনপ্রিয়তা অর্জন করেন। স্বল্প অভিনয় জীবনে তিনি মাত্র নয়টি চলচ্চিত্রে অভিনয় করেন। চিত্র পরিচালক কাজী জহির এর সাথে বিবাহ বন্ধনে আবদ্ধ হওয়ার পরে তিনি চিত্রা জহির নাম ধারণ করেন ও এ নামেই পরিচিতি লাভ করেন। তিনি বর্তমানে চিত্রা ফিল্মস প্রযোজনা প্রতিষ্ঠানের স্বত্ত্বাধিকারী। ষাটের দশক থেকে এ প্রতিষ্ঠানের মাধ্যে বেশ কিছু উল্লেখযোগ্য চলচ্চিত্রের প্রযোজনা করা হয়।
চিত্রা সিনহা রাজশাহীর এক সম্ভ্রান্ত বাঙালি হিন্দু পরিবারে জন্মগ্রহণ করেন। 
১৯৬০ এর দশকের শেষের দিকে চলচ্চিত্র পরিচালক কাজী জহিরের এর সাথে চিত্রা সিনহা বিবাহ বন্ধনে আবদ্ধ হন। বিয়ের পরে তিনি চিত্রা জহির নামে পরিচিতি লাভ করেন। তাদের একমাত্র সন্তান সাগর জহির বর্তমানে চলচ্চিত্র প্রযোজনার সাথে যুক্ত আছেন।
দ্য রেভেন্যান্ট (২০১৫-এর চলচ্চিত্র)

দ্য রেভেন্যান্ট ২০১৫ সালে মুক্তিপ্রাপ্ত একটি মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন আলেহান্দ্রো গোন্সালেস ইনারিতু। মূল চরিত্রে অভিনয় করেছেন লিওনার্দো ডি ক্যাপ্রিও। ৮৮তম অস্কার আসরে সেরা ছবি, সেরা পরিচালক, সেরা অভিনেতাসহ সর্বোচ্চ ১২টি বিভাগে মনোনয়ন পেয়েছে ‘দ্য রেভেন্যান্ট’।
একদিকে বন্য হিংস্র প্রাণীর করাল থাবা, অন্যদিকে হাড় কাঁপানো শীত। জীবন বাঁচানোর এক ভয়াবহ সংগ্রাম। এ অবস্থায় প্রতিপক্ষের সঙ্গে যুদ্ধে সব হারিয়েও নিঃস্ব মানুষের ঘুরে দাঁড়ানোর গল্প ‘দ্য রেভেন্যান্ট’।
দ্য বিগ শর্ট (চলচ্চিত্র)

দ্য বিগ শর্ট ২০১৫ সালে মুক্তিপ্রাপ্ত একটি মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন অ্যাডাম ম্যাককে। মূল চরিত্রে অভিনয় করেছেন ব্র্যাড পিট, ক্রিশ্চিয়ান বেল, স্টিভ ক্যারল। ৮৮তম একাডেমি পুরস্কার আসরে ৫টি বিভাগে মনোনয়ন পেয়েছে ‘দ্য বিগ শর্ট’। সত্য ঘটনা অবলম্বনে ২০১০ সালে ‘দ্য বিগ শর্ট’ নামে একটি বই লিখেছিলেন সাংবাদিক মাইকেল লুইস। চলচ্চিত্রটি এই বই অবলম্বনেই তৈরি করা হয়েছে।
নিজেদের দূরদর্শিতা দিয়ে চার ব্যক্তি বুঝে যায় যুক্তরাষ্ট্রের ক্রেডিট কার্ড ও হাউজিং ব্যবসায় ধস নামতে পারে। এই সুযোগে বড় ব্যাংকগুলোকে দেখে নেওয়ার সিদ্ধান্ত নেয় তারা। অবশেষে সফল হয়।
ব্রিজ অব স্পাইজ

নিউ ইয়র্কের আইনবিদ জেমস ডোনোভান (টম হ্যাংকস)। পরে মার্কিন গোয়েন্দা সংস্থা সিআইএর পক্ষে কাজ করেন ডোনোভান। যিনি রুশ গুপ্তচর রুডলফ আবেলকে আইনি সুরক্ষা দেন। তখন তার দায়িত্ব পরে সোভিয়েত ইউনিয়নের সাথে সমঝোতা করে পাওয়ারস নামের একজন মার্কিন পাইলটকে ফিরিয়ে আনা। ডোনোভান এমন ঝুঁকিপূর্ণ কাজে জড়িয়ে পড়ায় তার স্ত্রী এবং সন্তানেরা দুশ্চিন্তাগ্রস্থ পড়েন।
জন হেস্টিংস

জন ওয়েন হেস্টিংস (; জন্ম: ৪ নভেম্বর, ১৯৮৫) নিউ সাউথ ওয়েলসের পেনরিথ এলাকায় জন্মগ্রহণকারী বিশিষ্ট পেশাদার অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে ভূমিকা রাখছেন। ডানহাতে ফাস্ট-মিডিয়াম বোলিংয়ের পাশাপাশি নিচের সারির কার্যকরী ব্যাটসম্যান তিনি। ঘরোয়া ক্রিকেটে ভিক্টোরিয়ান বুশর‌্যাঞ্জার্স ও মেলবোর্ন স্টার্সের পক্ষে খেলছেন জন হেস্টিংস। এছাড়াও, চেন্নাই সুপার কিংস, ডারহাম, কলকাতা নাইট রাইডার্সের প্রতিনিধিত্ব করেছেন। ২০১০ সালে ব্র্যাডম্যান বর্ষসেরা যুব ক্রিকেটাররূপে পুরস্কার পান।
২০০৬-০৭ মৌসুম শেষে নিউ সাউথ ওয়েলসের সদস্য হন। রাজ্য দলের পক্ষে অনূর্ধ্ব বয়সী ও দ্বিতীয় একাদশে খেলেন। ২০০৭-০৮ মৌসুমে ভিক্টোরিয়ার পক্ষে প্রথম একদিনের খেলায় অংশ নেন ও অভিষেক খেলায় কুইন্সল্যান্ডের বিপক্ষে ছয় বলের ব্যবধানে তিন উইকেট দখল করেন। সফরকারী ভারত দলের বিপক্ষে তার প্রথম-শ্রেণীর ক্রিকেটে অভিষেক ঘটলেও খেলাটি বৃষ্টিতে পরিত্যক্ত হয়। ২০০৮-০৯ মৌসুমে আরও তিনটি খেলায় অংশ নেন। ১৮.৫৬ গড়ে ১৬ উইকেট দখল করেন। তন্মধ্যে নিজ রাজ্য দলের বিপক্ষে ৫/৬১ পান।
বেশ কয়েকজন জ্যেষ্ঠ অস্ট্রেলীয় পেসারের আঘাতপ্রাপ্তিতে অক্টোবর, ২০১০ সালে ভারত সফরে ওডিআই দলে তাকে অন্তর্ভুক্ত করা হয়। বিশাখাপত্মমে ভারতের বিপক্ষে তার ওডিআই অভিষেক ঘটে। ব্যাট করার সুযোগ না পেলেও বল হাতে নির্ধারিত দশ ওভারে ২/৪৪ পান। তন্মধ্যে, সেঞ্চুরি লাভকারী বিরাট কোহলি ও পরবর্তীকালে অধিনায়ক এমএস ধোনিকে একই ওভারে শূন্য রানে বিদায় করেন।
১৮ জানুয়ারি, ২০১১ তারিখে আইসিসি একদিনের আন্তর্জাতিক বিশ্বকাপের জন্য তাকে ১৫-সদস্যের দলে রাখা হয়। ঐ বিশ্বকাপের কোয়ার্টার ফাইনালে হেরে দল বিদায় নেয়। ৩০ নভেম্বর, ২০১২ তারিখে অস্ট্রেলিয়ার ৪৩০তম টেস্ট ক্রিকেটার হিসেবে তার অভিষেক হয়। ঐ টেস্টে অস্ট্রেলিয়ার বিপক্ষে ওয়াকা গ্রাউন্ডে প্রতিদ্বন্দ্বিতায় অবতীর্ণ হয় দক্ষিণ আফ্রিকা দল।
২০১৫ সালে পুনরায় জ্যেষ্ঠ পেসারের আঘাতে শূন্যতা পূরণে হেস্টিংসকে ওডিআই দলে ডাকা হয়। জানুয়ারি, ২০১৬ সালে দলের সাথে ভারত সফরে যান তিনি। ৯ ফেব্রুয়ারি, ২০১৬ তারিখে অস্ট্রেলিয়া দলের সদস্যদের তালিকা প্রকাশ করে। ১৫-সদস্যের দলটিতে তিনিও অন্যতম সদস্য মনোনীত হন।
৯ জানুয়ারি, ২০১১ তারিখে কোচি টাস্কার্স কেরালা কর্তৃপক্ষ ২০,০০০ মার্কিন ডলারের বিনিময়ে তার সাথে চুক্তিতে আবদ্ধ হয়। এরপর ২০১৪ সালের খেলোয়াড়দের নিলামে চেন্নাই সুপার কিংস ৫০ লক্ষ রূপীর বিনিময়ে তার সাথে চুক্তিবদ্ধ হয়। বর্তমানে তিনি মেলবোর্ন স্টার্সের পক্ষে টুয়েন্টি২০ দলে খেলছেন। প্রতিযোগিতার দীর্ঘতম দূরত্বে ছক্কা হাঁকানোর ফলে বিগ ব্যাশ স্ম্যাশ পুরস্কার পান। ২০১৬ সালে ইংরেজ কাউন্টি দল ডারহামের সাথে চুক্তিবদ্ধ হন।
করুলিয়া নদী

করুলিয়া নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১৩ কিলোমিটার, গড় প্রস্থ ১৯৪ মিটার এব প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক করুলিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৫।
করুলিয়া নদীটি খুলনা জেলার পাইকগাছা উপজেলার লস্কর ইউনিয়নে প্রবহমান কপোতাক্ষ নদ থেকে উৎপত্তি লাভ করেছে। পরবর্তী পর্যায়ে এ নদীর জলধারা একই জেলার একই উপজেলার একই ইউনিয়নের মধ্য দিয়ে প্রবাহিত হয়ে মিনহাজ নদীতে পতিত হয়েছে। নদীটির উল্লেখযোগ্য কোনো শাখা-প্রশাখা নেই। সমুদ্র উপকূলীয় এলাকা দিয়ে প্রবাহিত হওয়ায় এ নদীতে জোয়ারভাটার প্রভাব পরিলক্ষিত হয়। নদীতে সারা বছর ছোট বড় নৌকা চলাচল করে। নদীর দুই পাশে আছে উপকূলীয় প্রতিরক্ষা বাঁধ।
ধারওয়াদ পেড়া

ধারওয়াদ পেড়া () হচ্ছে ভারতের কর্ণাটক রাজ্যের এক অনন্য স্বাদের মিষ্টি/মিঠাই। এই মিষ্টির ইতিহাস প্রায় ১৭৫ বছরের পুরনো। ধারওয়াদ পেড়া মিষ্ঠান্নকে ভারতের ভৌগোলিক স্বীকৃতি দেয়া হয়েছে। এর জিআই(GI) নাম্বার হচ্ছে: ৮৫।
‘“ধারওয়াদ পেড়ার’’’ প্রচলন মূলত ঠাকুর পরিবারের দ্বারা শুরু হয়েছিল ,যারা উত্তর প্রদেশ এর উন্নাও থেকে দেশান্তরিত হয়ে ‘“ধারওয়াদ’’’ এসেছিল ১৯ শতকের প্রথম দিকে যখন উন্নাও এ প্লেগ রোগ মহামারি আকারে ছড়িয়ে পড়ে। “রাম রতন সিং ঠাকুর”, প্রথম প্রজন্মের ময়রা (মিঠাইওয়ালা) যিনি স্থানীয়ভাবে পেড়া প্রস্তুত ও বিক্রি করা শুরু করেন। ঠাকুরের নাতি “বাবু সিং ঠাকুর” পারিবারিক ব্যবসার উন্নতি সাধনে তাদের লাইন বাজার দোকানে সহায়তা করতেন এজন্য একে স্থানীয়ভাবে "লাইন বাজার পেড়া" নামে ডাকা হত। ব্যবসায়িক গোপনীয়তা হিসেবে পরিবারটি পেড়ার মুল উপকরণ একান্ত গোপন রেখেছিল যা তাদের বংশ পরম্পরা ধরে চলে আসে।‘“বাবুসিং ঠাকুরের”’ একমালিকানা দোকানে কয়েক দশক ধরে পেড়ার বিপণন চলে আসছিল এবং পরবর্তীতে ধারওয়াদ, হাব্লি, বেঙ্গালুরু, হাবেরী এবং পুনেতে এর প্রসার ঘঠে। পুনে এবং অন্যান্য জায়গার মিষ্টি বিপণীতে ‘“ধারওয়াদ পেড়ার’’’ বিক্রি হয় যার সাথে ঠাকুর পরিবারের কোন সংযোগ নেই।
উপকরণসমূহের মধ্যে রয়েছে দুধ,চিনি এবং ঘনীভূত দুধ।
দুধ গরম করে এবং ক্রমাগত নেড়েছেরে বিভিন্ন ফ্লেভার এবং চিনির সংমিশ্রণে এটি প্রস্তুত করা হয়।
চান্দেরী শাড়ী

চান্দেরি শাড়ী ভারতের মধ্যপ্রদেশের চান্দেরী অঞ্চলে নির্মিত একটি ঐতিহ্যপুর্ণ শাড়ী .
পুরান অথবা বৈদিক যুগ অনুসারে মনে করা হয় চান্দেরী শ্রী কৃষ্ণের আত্মীয় শিশুপালের দ্বারা প্রবর্তিত।
বিখ্যাত তাঁত শিল্পটি দ্বিতীয় থেকে সপ্তম শতাব্দীর মধ্যে শুরু হয়। এটা রাজ্যের দুটি সাংস্কৃতিক অঞ্চলের সীমারেখা উপর গড়ে উঠেছে, মল্য এবং বুন্দেলখন্ড। বিন্ধ্যাচল সীমারেখায় বসবাসকারীদের মধ্যে অনেক রকমের ঐতিহ্য দেখা যায়। ১১শ শতাব্দীতে মল্য, মেডোয়া, মধ্য ভারত এবং দক্ষিণ গুজরাটের বাণিজ্য কেন্দ্রগুলিতে এই শিল্পের গুরুত্ব বাড়ে।
এই চান্দেরী শাড়ীগুলি মূলত তিনটি ধরনের কাপড়ের দ্বারা তৈরি হত পিওর সিল্ক/রেশম তন্তু,চান্দেরী সুতী ও সিল্ক/রেশম তন্তু সুতী। বিভিন্ন চান্দেরী নমুনার মধ্যে সনাতন মুদ্রা, ফুলের নকশা, ময়ূর ও জ্যামিতিক নকশা বোনা হত।
কিন্তু তাঁতশিল্প সংস্কৃতি বা ঐতিহ্য ১৩ শতাব্দী থেকে উপলব্ধ ছিল। শুরুতে তন্তুবায়গণ মূলত মুসলমান সম্প্রদায়ের হতেন এবং পরে ১৩৫০ সালে কোষ্টি তন্তুবায়গণ ঝাঁসী থেকে চান্দেরী চলে আসেন এবং সেখানেই বসবাস শুরু করেন। মুগল আমলে চান্দেরী কাপড়ের ব্যবসা প্রচণ্ড জনপ্রিয় হয়।
কাটাখালী নদী

কাটাখালী নদী বাংলাদেশের দক্ষিণ-পশ্চিমাঞ্চলের নড়াইল এবং খুলনা জেলার একটি নদী। নদীটির দৈর্ঘ্য ২৯ কিলোমিটার, গড় প্রস্থ ১৬ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাটাখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৮।
কাটাখালী নদীটি নড়াইল জেলার কালিয়া উপজেলার খাসিয়াল ইউনিয়নের প্রবহমান নবগঙ্গা নদীর পাটনা নামক স্থান হতে উৎপত্তি লাভ করেছে। অতঃপর নড়াগাতি থানার কলাবাড়িয়া ইউনিয়ন দিয়ে প্রবাহিত হয়ে তেরখাদা উপজেলার পারখালী গ্রাম দিয়ে তেরখাদা উপজেলাতে প্রবেশ করেছে। তেরখাদা উপজেলার ছাগলদহ ইউনিয়ন পর্যন্ত প্রবাহিত হয়ে আঠারোবাঁকি নদীতে পতিত হয়েছে। নদীটি মৌসুমি প্রকৃতির। নদীতে জোয়ার-ভাটার প্রভাব রয়েছে। এই নদীর দুই তীরে উপকূলীয় প্রতিরক্ষা বাঁধ রয়েছে।
আজমিরীগঞ্জ পৌরসভা

আজমিরীগঞ্জ পৌরসভা বাংলাদেশের হবিগঞ্জ জেলার একটি স্থানীয় সরকার ব্যবস্থা সংগঠন। এই পৌরসভাটি বাংলাদেশের একটি ‘‘গ’’ শ্রেনীভূক্ত পৌরসভা।
আজমিরীগঞ্জ পৌরসভাটি সিলেট বিভাগের হবিগঞ্জ জেলার আজমিরীগঞ্জ উপজেলা সদরে অবস্থিত। এই পৌর এলাকাটির আয়তন সাড়ে ৬ বর্গ কিলোমিটার।
২০০০ ইং সালের স্থানীয় সরকারের নিকটে ততকালীন নেতা হাফিজ উদ্দিন আফাই মিয়া স্থানীয় সরকার মন্ত্রণালয়ের আজমিরীগঞ্জ পৌরসভার জন্য বিশেষ আবেদন করে ও তাঁর নিকটতম কিছু সিনিয়র মন্ত্রী ও সচিব ও কেন্দ্রীয় আওয়ামী লীগ নেতাগণদের অনুরোধে বিষয় পর্যাবেক্ষণ ও পৌরসভা সীমানা তৈরি অনুমতি দেন। পরবর্তীতে ২০০৪ সালের ২১ জানুয়ারি তারিখ আজমিরীগঞ্জ উপজেলা সদর'কে পৌরসভা হিসাবে ঘোষণা করা হয়।
৯টি ওয়ার্ডে বিভক্ত এই পৌরসভাটির ওয়ার্ড বিন্যাস নিম্নরূপঃ
বিগত ২০১৫ সালের ৩০ ডিসেম্বর তারিখে সারা দেশে মোট ২৩৪টি পৌরসভায় নির্বাচন অনুষ্ঠিত হলেও বিগত ২০ বছরের অধিক সময় যাবৎ মামলা জটিলতার কারণে পৌরসভা প্রতিষ্ঠার পর হতে এখানে কোন নির্বাচন আয়োজন করা যায়নি।
কাটাখাল নদী

কাটাখাল নদী বাংলাদেশের দক্ষিণ-পশ্চিমাঞ্চলের গোপালগঞ্জ জেলার একটি নদী। নদীটির দৈর্ঘ্য ১১.৫ কিলোমিটার, গড় প্রস্থ ১৩২ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাটাখাল নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৯।
কাটাখাল নদীটি গোপালগঞ্জ জেলার টুঙ্গিপাড়া উপজেলার বনি বাওর হতে উৎপত্তি লাভ করেছে। অতঃপর একই জেলা ও উপজেলায় প্রবাহিত ঘাঘর নদীতে পতিত হয়েছে। নদীটি মৌসুমি প্রকৃতির। বর্ষাকালে পর্যাপ্ত পরিমাণে পানির প্রবাহ দৃষ্ট হলেও শুকনো মৌসুমে নদীটি প্রায় শুকিয়ে যায়। নদীতে জোয়ার-ভাটার প্রভাব পরিলক্ষিত হয়।
কালীগঙ্গা নদী (পিরোজপুর)

কালীগঙ্গা নদী বাংলাদেশের দক্ষিণ-পশ্চিমাঞ্চলের পিরোজপুর জেলার একটি নদী। নদীটির দৈর্ঘ্য ৩২ কিলোমিটার, গড় প্রস্থ ৩৩০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালীগঙ্গা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২০।
কালীগঙ্গা নদীটি পিরোজপুর জেলার নাজিরপুর উপজেলার শঙ্করপাশা ইউনিয়নে প্রবহমান শালদহ নদী হতে উৎপত্তি লাভ করেছে। অতঃপর এই নদীর জলধারা শ্রীরামকাটি, গুয়ারেখা ও কালাখালী ইউনিয়নের মধ্য দিয়ে প্রবাহিত হয়ে পিরোজপুর সদর উপজেলার শরিকতলা-ডুমুরিতলা ইউনিয়নে প্রবাহিত কচা নদীতে পতিত হয়েছে। নদীটিতে সারাবছর পানিপ্রবাহ থাকে। নদীতে জোয়ার-ভাটার প্রভাব পরিলক্ষিত হয়।
পচাম্পালি শাড়ি

পচাম্পালি শাড়ি অথবা পচাম্পালি ইক্কত ভারতের তেলাঙ্গানা রাজ্যের নালগোণ্ডা জেলায় নির্মিত একটি শাড়ি। এগুলি ইক্কত শৈলীর ধাঁচে রঙ এবং ঐতিহ্যগত জ্যামিতিক নকশার জন্য জনপ্রিয়। জটিল জ্যামিতিক নকশাগুলি তাঁতশিল্পীদের কুশলী হস্তে নতুন দিশা পেয়ে বাজারে সুন্দর শাড়ি এবং বস্ত্র উপাদান হিসাবে রূপায়িত হয়েছে। ভারত সরকারের সরকারি বিমানবাহক "এয়ার ইন্ডিয়ার" বিমানসেবিকারা বিশেষভাবে নকশা করা পচাম্পালি শাড়ী পড়েন। 
প্রাচীন ইক্কত বয়নের অন্যতম কেন্দ্র ছিল ভারতের অন্ধ্রপ্রদেশ সঙ্গে প্রতিবেশী উড়িষ্যা ও গুজরাত। অন্ধ্রপ্রদেশে পচাম্পালি ইক্কত যেস্থান গুলিতে তৈরি হয় সেখানে এটি পগুদুবন্ধু, চিতকি এবং বুড্ডাভাশি নামে পরিচিত। ভারতের অন্যান্য স্থানে এটি পচাম্পালি শাড়ি হিসাবে খ্যাত। পচাম্পালি নামটি যেসমস্ত গ্রামে এই শাড়ি তৈরি হয় তারই একটির নাম থেকে এসেছে। ভারতের অন্যান্য অঞ্চলে তৈরি ইক্কতের থেকে পচাম্পালি ইক্কতের নকশার নিজস্ব অনন্য বৈশিষ্ট্য আছে। প্রাচীনকালে বয়ন কেন্দ্রগুলি বিজয়বাড়া ও চেন্নাইয়ের মধ্যবর্তী চিরালা ও জেন্ত্রপেটা শহরে অবস্থিত ছিল। কিন্তু পরে বিভিন্ন কারণে বন্ধ হয়। বর্তমানে বেশিরভাগ বুনন পচাম্পালি গ্রামে হয়, যেখানে পাঁচ হাজারেরও বেশি এই বস্ত্র উৎপাদন তাঁতযন্ত্র আছে। এটি ইউনেস্কোর বিশ্ব ঐতিহ্যবাহী স্থানের পরীক্ষামূলক তালিকায় "ভারতের কিংবদন্তি শাড়ি বয়ন গুচ্ছ" হিসাবে স্থান করে নিয়েছে।
বর্তমানে বয়ন শিল্পটি নালগন্ডা জেলার পচাম্পালি, কয়ালগুডাম, চোউতুপল্লা, স্রিরপুরম, ভুবনগিরি, চুইগোট্টালা এবং গলতেপেল্লা ও আরো কিছু নিকটবর্তী গ্রামে বেঁচে আছে।পচাম্পালি ইক্কতের স্বতন্ত্র জটিল নকশা এবং বুননের জালের দুইদিকের সুতাগুলিকে প্রথমে রঙ করা ও পরে বয়ন করাকে একত্রে দ্বিগুন ইক্কত বস্ত্র বলে।বুননটি সুতীর, সিল্ক এবং সিক(সিল্ক ও কটন) - সূক্ষ্ম রেশম এবং তুলার একটি মিশ্রণ। ক্রমশ প্রাকৃতিক উৎস এবং তাহার মিশ্রণ থেকে রঙগুলি নেওয়া হচ্ছে।
পচাম্পালি শাড়ি ২০০৫ সালে মেধা স্বত্ব অধিকার সংরক্ষণ অথবা ভৌগোলিক ইঙ্গিত মর্যাদা পেয়েছে। "পচাম্পালি ইক্কত" 
পচাম্পালি হ্যান্ডলুম তাঁতি সমবায় সমিতি লিমিটেড এবং পচাম্পালি হ্যান্ডলুম টাই এণ্ড ডাই সিল্ক শাড়ি প্রস্তুতকারক সমিতির নথিভুক্ত সম্পত্তি। 
রাহুল মিশ্রর মত জনপ্রিয় ডিজাইনাররাও পচাম্পালি ইক্কতের জ্যামিতিক নকশার প্রতি আগ্রহ দেখাচ্ছেন।সমস্ত ভারতে অবস্থিত তাজ হোটেলগুলিতে এক্সক্লুসিভ তাজ খাজানা দোকানে এই ধরনের নকশাকার পোশাক বিক্রি হচ্ছে।
চুনারুঘাট পৌরসভা

চুনারুঘাট পৌরসভা বাংলাদেশের হবিগঞ্জ জেলার একটি স্থানীয় সরকার ব্যবস্থা সংগঠন। এই পৌরসভাটি বাংলাদেশের একটি ‘‘ক’’ শ্রেনীভূক্ত পৌরসভা।
চুনারুঘাট পৌরসভাটি সিলেট বিভাগের হবিগঞ্জ জেলার চুনারুঘাট উপজেলা সদরে অবস্থিত। এই পৌর এলাকাটির আয়তন ৮.১ বর্গ কিলোমিটার।
২০০৫ সালের ১০ অক্টোবর তারিখ চুনারুঘাট পৌরসভা গঠিত হয়।
৯টি ওয়ার্ডে বিভক্ত এই পৌরসভাটির ওয়ার্ড বিন্যাস নিম্নরূপঃ
মেয়র- সাইফূল ইসলাম রুবেল ৮নং ওয়ার্ডের কাউন্সিলর মোঃ আব্দুল হামিদ।
২০০১ সালের আদমশুমারী অনুসারে এখানে প্রায় ২৪ হাজার লোক বসবাস করে।
হবিগঞ্জ বাজার–শায়েস্তাগঞ্জ–বাল্লা রেলপথ 
উপনবেশিক ব্রিটিশ শাসন আমলে তৎকালীন (অবিভক্ত ব্রিটিশ-ভারতের) আসাম প্রভেন্সির সিলেট জেলার হবিগঞ্জ মহুকুমায় রেলপথে ট্রেন চলাচল শুরু হয়। ব্রিটিশ সরকার ১৯২৮ সালে হবিগঞ্জ বাজার-শায়েস্তাগঞ্জ-বাল্লা রেলপথ নির্মাণ করে গড়ে তুলে অবকাঠামো। ২০০৩ সালে এ লাইনে ট্রেন চলাচল বন্ধ হয়ে যায়।
শায়েস্তাগঞ্জ-হবিগঞ্জ রেলপথ সেকশনে চারটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৮ সালে। 
শায়েস্তাগঞ্জ জংশন 
বি.দ্র.: শায়েস্তাগঞ্জ রেলওয়ে স্টেশন ১৯০৩ সালে আসাম বেঙ্গল রেলওয়ে কর্তৃক প্রতিষ্ঠিত হয়। ১৯২৮-২৯ সালে হবিগঞ্জ বাজার-শায়েস্তাগঞ্জ-বাল্লা রেলপথ সংযোগ ফাঁড়ি যোগাযোগ চালু হলে এটি জংশন রেলওয়ে স্টেশনে পরিণত হয়। 
শায়েস্তাগঞ্জ-চুনারুঘাট রেলপথ সেকশনে সাতটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৯ সালে।
সোডিয়াম হাইপোক্লোরাইট

সোডিয়াম হাইপোক্লোরাইট একটি রাসায়নিক যৌগ যার সংকেত NaOCl । এটি একটি সোডিয়াম ক্যাটায়ন() এবং একটি হাইপোক্লোরাইট এনায়ন () নিয়ে গঠিত। এটাকে হাইপোক্লোরাস এসিডের সোডিয়াম লবণ বলা হয়। পানিতে দ্রবীভূত অবস্থায় এটি সাধারণত ব্লিচ বা তরল ব্লিচ নামে পরিচিত। ব্যবহারিক এবং রাসায়নিকভাবে ক্লোরিন থেকে সোডিয়াম হাইপোক্লোরাইট পাওয়া যায়। কীটনাশক এবং ব্লিচিং এজেন্ট হিসেবে সোডিয়াম হাইপোক্লোরাইট বহুল ব্যবহৃত হয়।
১৭৮৯ সালে প্যারিসের কুয়েই দে জ্যাভেল এ বিজ্ঞানী ক্লদে ল্যুই বার্থোলেট তার গবেষণাগারে সর্বপ্রথম পটাশিয়াম হাইপোক্লোরাইট প্রস্তুত করেন। তিনি পটাশিয়াম হাইড্রোক্সাইড এর মধ্য দিয়ে ক্লোরিন গ্যাস চালনা করেন। উৎপন্ন দ্রবনকে তিনি "ইয়াও দে জ্যাভেল" ("জ্যাভেল পানি") নামকরণ করেন যা মূলত পটাশিয়াম হাইপোক্লোরাইটের দুর্বল দ্রবণ। এন্থনি ল্যাব্রাক পটাশের বদলে সস্তা সোডিয়াম লাই ব্যবহার করেন এবং সোডিয়াম হাইপোক্লোরাইট উৎপন্ন হয় (ইয়াও দে লাব্রাক)। এই উৎপাদন প্রণালী উপযোগী ছিলো না। ফলশ্রুতিতে আরো নতুন পদ্ধতির আবির্ভাব ঘটে।
ঊনবিংশ শতকের শেষের দিকে ই. এস. স্মিথ ক্লোর‍্যালক্যালি পদ্ধতির প্যাটেন্ট করেন যেখানে ব্রাইন এর তড়িৎ বিশ্লেষণের মাধ্যমে সোডিয়াম হাইড্রোক্সাইড এবং ক্লোরিন গ্যাস উৎপন্ন হয় এবং এরই ধারাবাহিকতায় সোডিয়াম হাইপোক্লোরাইট উৎপাদন করা হয়। মূলত ক্লোর‍্যালক্যালি শিল্প কারখানাসমূহে বিষাক্ত ক্লোরিণ গ্যাসকে নিরপেক্ষ করতে কস্টিকের সঙ্গে ক্লোরিণ গ্যাসের বিক্রিয়ায় সোডিয়াম হাইপোক্লোরাইট উৎপন্ন করে।
বর্তমান সময়ে হুকার পদ্ধতিতে বৃহৎ পরিসরে সোডিয়াম হাইপোক্লোরাইট উৎপাদন করা হয়। এই পদ্ধতিতে ঠান্ডা এবং পাতলা সোডিয়াম হাইড্রোক্সাইডের মধ্য দিয়ে ক্লোরিন গ্যাস চালনা করলে সোডিয়াম হাইপোক্লোরাইট এবং সোডিয়াম ক্লোরাইড (NaCl) উৎপন্ন হয়।
সোডিয়াম হাইপোক্লোরাইট হাইড্রোক্লোরিক এসিড এর সাথে বিক্রিয়া করে ক্লোরিন গ্যাস উৎপন্ন করেঃ
এটা এসিটিক এসিডের মত অন্যান্য এসিডের সাথে বিক্রিয়া করে হাইপোক্লোরাস এসিড উৎপন্ন করেঃ
উত্তাপে এটি সোডিয়াম ক্লোরেট এবং সোডিয়াম ক্লোরাইড এ বিয়োজিত হয়ঃ
হাইড্রোজেন পার অক্সাইড এর সাথে বিক্রিয়ায় অক্সিজেন অণু উৎপন্ন করেঃ
পানিতে দ্রবীভূত করলে এটি ধীরে ধীরে বিয়োজিত হয়ে সোডিয়াম এবং ক্লোরিন আয়ন ও হাইড্রোক্সিল র‍্যাডিক্যালস উৎপন্ন করেঃ
বাণিজ্যিক NaClO দ্রবণে নিম্নোক্ত প্রজাতি সাম্যবস্থায় থাকেঃ
সোডিয়াম থায়োসালফেট একটি কার্যকর ক্লোরিন নিরপেক্ষকারক। সাবান ও পানির সাথে 5 mg/L গ্রাম দ্রবন দিয়ে হাত ধুলে হাত থেকে দ্রুত ক্লোরিণের গন্ধ অপসারিত হবে।
সাগর মালা প্রকল্প

সাগরমালা প্রকল্প হল ভারত সরকার এর জাহাজ মন্ত্রকের একটি প্রকল্প ।এই প্রকল্পের মাধ্যমে ভারতের ১২ টি সমুদ্র বন্দর , ছোট বন্দর ও ১২০৮ টি দ্বীপের উন্নয়ন ঘটানো হবে এবং এর দ্বারা ৬ টি নতুন বন্দর ও মৎস বন্দর তৈরি করা হবে। বন্দর গুলিকে তার পশ্চাত ভূমির সঙ্গে রেল, সড়ক ও অভ্যন্তরিন জলপথ দ্বারা যুক্ত করা হবে। সাগর মালা প্রকল্পটি একটি কৌশলগত ও গ্রাহক ভিত্তিক ₹৮ ট্রিলিয়ন (মার্কিন $১২০ বিলিয়ন বা € ১০০ বিলিয়ন) বিনিয়োগ উদ্যোগ। যা ভারতের ৬+ বৃহত্ত বন্দর স্থাপন, কয়েক ডজন আরও বন্দরের আধুনিকীকরণ, ১৪+ উপকূলীয় অর্থনৈতিক অঞ্চল গঠন এবং কমপক্ষে ২৯ টি উপকূলীয় অর্থনৈতিক ইউনিট, খনি, শিল্পকলা, রেল, সড়ক ও বিমানবন্দর সংযোগ তৈরি করা এই বন্দরগুলির সঙ্গে, যার ফলে ১১০ বিলিয়ন মার্কিন ডলারের রপ্তানি আয় বৃদ্ধি, ১৫০,০০০ টি সরাসরি কর্মসংস্থান সৃষ্টি এবং এর বেশ কয়েক গুন পরোক্ষ চাকরি। এটি ভারতের বন্দরের আধুনিকীকরণের লক্ষ্যে কাজ করছে, যাতে বন্দরের নেতৃত্বাধীন উন্নয়ন বৃদ্ধি করা যায় এবং ভারতের প্রবৃদ্ধিতে অবদান রাখার জন্য উপকূলরেখা গড়ে তোলা যায়। এটি "বিদ্যমান বন্দরগুলিকে বিশ্বের আধুনিক শ্রেণির বন্দরগুলিতে রূপান্তর করবে এবং বন্দর, শিল্প দফতর এবং পশ্চৎভূমির সঙ্গে বন্দরকে সড়ক, রেল, অভ্যন্তরীণ ও উপকূলীয় জলপথের মাধ্যমে যুক্ত করবে। এর ফলে বন্দর অর্থনৈতিক কর্মকাণ্ডে চালিত হবে উপকূলীয় এলাকায়। "
এই প্রকল্পের দ্বারা ভারতের বন্দর গুলির যেমন উন্নতি ঘটবে তেমনি বাণিজ্যের প্রসার ঘটবে। এই প্রকল্প রুপায়নের লক্ষে পশ্চিমবঙ্গের সাগর দ্বীপ এর পশ্চিম প্রান্তে নতুন বন্দরের শিলান‍্যাশ হবে ১৫-২১ ফ্রেবুয়ারি ২০১৬ এর মধ্যে।
জাহাজ মন্ত্রকের মতে এই প্রকল্প রুপায়নে ৭০০০০ টাকা(₹) প্রয়োজন। এই প্রকল্পে বন্দর গুলি রাজ্য ও কেন্দ্র সরকার যৌথ ভাবে তৈরি করবে। যেমন সাগর দ্বীপ বন্দর রুপায়নে রাজ্য সরকার ২৬% ও কেন্দ্র সরকার ৭৪% অর্থের যোগান দেবে।
এই প্রকল্পে নতুন ৬ টি বন্দর তৈরির সিদ্ধান্ত হয়েছে এই বন্দর ছয়টি হল-
ওড়িশার বন্দরের তালিকা

ওড়িশার প্রায় উপকূলরেখা বরাবর বিভিন্ন বন্দর গড়ে উঠেছে। মূলত কয়লা ও আকরিক লোহা রপ্তানি ও খনিজ তেল আমদানির জন্য এই বন্দরগুলো ব্যবহৃত হয়।
পাঁচগাছিয়া ইউনিয়ন

পাঁচগাছিয়া বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
৪৩৭৫ একর (১৭.৭১ বর্গ কিলোমিটার)
আদমশুমারী ২০১১ প্রতিবেদন অনুযায়ী, ইউনিয়নের মোট জনসংখ্যা ৩০,২৮৮।
ফেনী সদর উপজেলার উত্তর-পশ্চিমাংশে পাঁচগাছিয়া ইউনিয়নের অবস্থান। এ ইউনিয়নের উত্তরে শর্শদি ইউনিয়ন, পূর্বে ফেনী পৌরসভা, দক্ষিণ-পূর্বে বালিগাঁও ইউনিয়ন, দক্ষিণে দাগনভূঞা উপজেলার জায়লস্কর ইউনিয়ন, দক্ষিণ-পশ্চিমে দাগনভূঞা উপজেলার রাজাপুর ইউনিয়ন এবং পশ্চিমে দাগনভূঞা উপজেলার সিন্দুরপুর ইউনিয়ন অবস্থিত।
পাঁচগাছিয়া ইউনিয়ন ফেনী সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ।
ফেনী সদর উপজেলার বিখ্যাত বাজার পাঁচগাছিয়া বাজার. এবং কবুতর বাজারের জন্য বিখ্যাত। 
পাঁচগাছিয়া নারিকেল বাগান
বিজয় সিংহ দীঘি
মাহবুব আলম লিটন - চেয়ারম্যান
১৯৫৬ সালের ঢালিউড চলচ্চিত্রের তালিকা

১৯৫৬ সালে মুক্তিপ্রাপ্ত বাংলাদেশী চলচ্চিত্রের তালিকা। সে বছরে একটিই চলচ্চিত্র মুক্তি পেয়েছিল।
খায়রাবাদ নদী

খায়রাবাদ নদী বাংলাদেশের দক্ষিণ-পশ্চিমাঞ্চলের ঝালকাঠি এবং বরিশাল জেলার একটি নদী। নদীটির দৈর্ঘ্য ৪১ কিলোমিটার, গড় প্রস্থ ২৮২ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খায়রাবাদ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২২।
খায়রাবাদ নদীটি ঝালকাঠি জেলার নলছিটি উপজেলার দপদপিয়া ইউনিয়নে প্রবহমান কীর্তনখোলা নদী হতে উৎপত্তি লাভ করেছে। অতঃপর এর জলধারা সিধকাঠি, গারুড়িয়া এবং বাকেরগঞ্জ পৌরসভা পেরিয়ে বরিশাল জেলার বাকেরগঞ্জ উপজেলার কলসকাটি ইউনিয়নে প্রবহমান বুড়িশ্বর-পায়রা নদীতে পতিত হয়েছে। নদীটি মৌসুমি প্রকৃতির। বর্ষাকালে পর্যাপ্ত পরিমাণে পানির প্রবাহ দৃষ্ট হলেও শুকনো মৌসুমে নদীটি প্রায় শুকিয়ে যায়। নদীতে জোয়ার-ভাটার প্রভাব পরিলক্ষিত হয়।
শায়েস্তাগঞ্জ পৌরসভা

শায়েস্তাগঞ্জ পৌরসভা বাংলাদেশের হবিগঞ্জ জেলার একটি স্থানীয় সরকার ব্যবস্থা সংগঠন। এই পৌরসভাটি বাংলাদেশের একটি ‘‘গ’’ শ্রেনীভূক্ত পৌরসভা।
শায়েস্তাগঞ্জ পৌরসভাটি সিলেট বিভাগের হবিগঞ্জ জেলার সদর উপজেলার অন্তর্ভুক্ত। এই পৌর এলাকাটির আয়তন ১০.৪০ বর্গ কিলোমিটার।
শায়েস্তাগঞ্জ পৌরসভাটি ১৯৯৮ সালে গঠিত হয় এবং ২০১৩ সাল থেকে 'প্রথমশ্রেণির পৌরসভা' হিসাবে পরিগণিত হয়।
২০২০ সালের ২৮ ডিসেম্বর তারিখে অনুষ্ঠিত পৌরসভা নির্বাচনে বাংলাদেশ জাতীয়তাবাদী দল সমর্থিত প্রার্থী ফরিদ আহমেদ অলি মেয়র পদে নির্বাচিত হয়েছেন। 
মেয়র
"ফরিদ আহমেদ অলি"
কাউন্সিলর
"মোঃ রজব আলী - ১নং ওয়ার্ড"
"আব্দুল জলিল - ২নং ওয়ার্ড"
"মোহাম্মদ মাসুক মিয়া - ৩নং ওয়ার্ড"
"মোঃ জালাল উদ্দিন মোহন - ৪নং ওয়ার্ড"
"মোঃ আব্দুল গফুর - ৫নং ওয়ার্ড"
"মোঃ ফাহিন হোসেন - ৬নং ওয়ার্ড"
"মোহাম্মদ তাহির মিয়া খান - ৭নং ওয়ার্ড"
"মোহাম্মদ আলী আহাদ - ৮নং ওয়ার্ড"
"আব্বাস উদ্দিন - ৯নং ওয়ার্ড"
মহিলা কাউন্সিলর
"আছমা আক্তার"
"আফসানা ডলি"
"তহুরা খাতুন লাইজু"
শায়েস্তাগঞ্জ পৌরসভার মোট আয়তন ১০.৪০ বর্গকিলোমিটার। ২০১৫ সালের ৩০ ডিসেম্বর পৌর নির্বাচনে মোট ভোটার ছিল ১৬,৭১৩ জন। এর মধ্যে পুরুষ ৮,৩৩৫ জন এবং মহিলা ৮,৩৭৮ জন।
ওয়ার্ড ও গ্রামভিত্তিক এ পৌরসভার জনসংখ্যা নিচে উল্লেখ করা হলো:
শায়েস্তাগঞ্জ পৌরসভার শিক্ষা প্রতিষ্ঠান -
কলেজ: (১) শায়েস্তাগঞ্জ ডিগ্রি কলেজ, (২) জহুর চান বিবি মহিলা কলেজ
মাদ্রাসা: (১) শায়েস্তাগঞ্জ মডেল কামিল মাদ্রাসা।
মাধ্যমিক বিদ্যালয়: (১) শায়েস্তাগঞ্জ উচ্চ বিদ্যালয়, (২) শায়েস্তাগঞ্জ বালিকা উচ্চ বিদ্যালয়, (৩) শায়েস্তাগঞ্জ ইসলামি একাডেমি এন্ড হাইস্কুল।
প্রাথমিক বিদ্যালয়: (১) শ্যামপুর সরকারি প্রাথমিক বিদ্যালয়, (২) শায়েস্তাগঞ্জ রেলওয়ে কলোনী সরকারি প্রাথমিক বিদ্যালয়, (৩) পূর্ব বড়চর সরকারি প্রাথমিক বিদ্যালয়, (৪) সুদিয়াখলা সরকারি প্রাথমিক বিদ্যালয়, (৫) সাবাসপুর সরকারি প্রাথমিক বিদ্যালয়, (৬) বিরামচর সরকারি প্রাথমিক বিদ্যালয়, (৭) উবাহাটা সরকারি প্রাথমিক বিদ্যালয়।
এছাড়াও শায়েস্তাগঞ্জ পৌরসভায় বেসরকারি অনেক শিক্ষাপ্রতিষ্ঠান (কিন্ডারগার্টেন) আছে।
মাছের ঘাট, শায়েস্তাগঞ্জ স্কুল মাঠ, রেল জংশন, খোয়াই পাড়, নতুন ব্রিজ ইত্যাদি।
শায়েস্তাগঞ্জ পৌরসভার মৌজাসমূহ -
১. বড়চর, ১৫২ জেএল
২. চরনুর আহাম্মদ, ১৫৭ জেএল
৩. জগন্নাথপুর, ১৫৬ জেএল
৪. বিরামচর, ১৫৫ জেএল
৫. লেঞ্জাপাড়া, ১৫৯ জেএল
৬. সুদিয়াখলা, ১৫৮ জেএল
৭. ছালেবাদ, ১৫৪ জেএল
৮. বাগুনী পাড়া, ১৫১ জেএল
শামসুল হক (বীর বিক্রম)

শামসুল হক (জন্ম: ১৯২৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তার খেতাবের সনদ নম্বর ৪৩।
শামসুল হকের জন্ম ব্রাহ্মণবাড়িয়া জেলার নবীনগর উপজেলার জিনোদপুর ইউনিয়নের বলিবাড়ি গ্রামে। তার বাবার নাম সৈয়দ আলী মুন্সি এবং মায়ের নাম নূরেন্নেছা বেগম। তার স্ত্রীর নাম আফিয়া বেগম। তাদের চার ছেলে দুই মেয়ে। 
পাকিস্তান সেনাবাহিনীর অষ্টম ইস্ট বেঙ্গল রেজিমেন্টে চাকরি করতেন শামসুল হক। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধ যুদ্ধ শেষে ভারতে যাওয়ার পর প্রথম যুদ্ধ করেন ‘জেড’ ফোর্সের অধীনে। পরে ৪ নম্বর সেক্টরে যুদ্ধ করেন। ধামাই চা-বাগানের যুদ্ধে শামসুল হক অসাধারণ বীরত্ব প্রদর্শন করেন। এ যুদ্ধে তার দলনেতা ছিলেন এস এম ইমদাদুল হক (বীর উত্তম) শহীদ হন।
১৯৭১ সালের ডিসেম্বরের প্রথম সপ্তাহে সিলেট জেলার অন্তর্গত কানাইঘাট এলাকায় পাকিস্তান সেনাবাহিনীর শক্ত এক অবস্থান ছিল। মুক্তিযুদ্ধের চূড়ান্ত পর্যায়ে মুক্তিবাহিনী পাকিস্তান সেনাবাহিনীর অবস্থানে আক্রমণ করে। তখন সেখানে ভয়াবহ যুদ্ধ হয়। মুক্তিযোদ্ধাদের একটি ছোট দলের নেতৃত্বে ছিলেন শামসুল হক। কানাইঘাট ছিল মুক্তিবাহিনীর ৪ নম্বর সেক্টরের আওতাধীন এলাকা। সেক্টর অধিনায়ক ছিলেন সি আর দত্ত (বীর উত্তম)। 
শামসুল হক ও তার সহযোদ্ধারা রাতের অন্ধকারে নিঃশব্দে অবস্থান নিলেন পাকিস্তান সেনাবাহিনীর প্রতিরক্ষা অবস্থানের কাছে। মুক্তিযোদ্ধারা কয়েকটি দলে বিভক্ত। একটি দলের নেতৃত্বে শামসুল হক। সব দল যার যার অবস্থান নিয়েছে। এখন অধিনায়ক সংকেত দিলেই আক্রমণের পালা। মুক্তিযোদ্ধারা সেই সংকেতের জন্য অপেক্ষা করছেন। এমন সময় পাকিস্তানিরাই তাদের আক্রমণ করল। ব্যাপক হারে গোলা এসে পড়তে থাকল শামসুল হকদের অবস্থানে। বিরামহীন ও ভয়াবহ গোলাবর্ষণ চলতে থাকে। শামসুল হক মনোবল হারালেন না। চরম প্রতিকূলতা সত্ত্বেও সহযোদ্ধাদের উজ্জীবিত করে এগিয়ে যেতে থাকলেন সামনে। পাকিস্তান সেনাবাহিনীর মুখোমুখি হয়ে বিপুল বিক্রমে যুদ্ধ করতে থাকলেন। তাদের সাহসিকতায় পাকিস্তানি সেনারা হতবাক হয়ে পড়ে। ‘কানাইঘাট যুদ্ধে পাকিস্তানিদের মৃতের সংখ্যা ছিল ৫০ জন। আহত ২০ জন। আমাদের পক্ষে শহীদ হয়েছে ১১ জন। আহত হয়েছিল ১৫ জন।
কমিক স্ট্রিপ

কার্টুন স্ট্রিপ () সংক্ষিপ্ত হাস্যরসাত্মক কোন গল্প বা বহুপর্ববিশিষ্ট কাহিনীর অংশবিশেষ হিসেবে একাধিক অঙ্কনের সংকলন, যাতে ক্যাপশন ও কথার বেলুন ব্যবহার করা হয়। প্রথাগতভাবে ২০শ শতকের পুরোটা জুড়ে ও ২১শ শতকেও এগুলি বিভিন্ন সংবাদপত্র ও ম্যাগাজিনে প্রকাশিত হয়ে এসেছে। দৈনিক সংবাদপত্রে এগুলি সাধারণত সাদা-কালোতে অনুভূমিক ফিতার আকারে প্রকাশিত হয়। ইন্টারনেটের আবির্ভাবের পর থেকে এগুলি ওয়েব কমিক্‌স হিসেবে আত্মপ্রকাশ করে।
২০শ শতকের প্রায় পুরোটা সময় ধরে প্রতিদিন কেবল মার্কিন সংবাদপত্রগুলিতেই ২০০টির মত বিভিন্ন কমিক স্ট্রিপ প্রকাশিত হত। সব মিলিয়ে অন্ততপক্ষে এরকম প্রায় ৭৩লক্ষ পর্ব প্রকাশিত হয়।